HIV/AIDS: Podrška je važna - BBC News na srpskom\nMotivisani porukama o važnosti testiranja na HIV virus povodom 1. decembra, Svetskog dana borbe protiv AIDS-a, mnogi će se odlučiti na taj korak.\nU slučaju da rezultat bude pozitivan, čeka ih dug put do prihvatanja novog zdravstvenog stanja i suočavanje s okolinom.\nZaraženi HIV virusom imaju puno pitanja o bolesti, lečenju, kao i načinu na koji treba da vode svoj život . Odgovore, bar ne sve, neće moći da dobiju od malobrojnih lekara u Infektivnoj klinici - ne zato što oni ne znaju šta da im kažu, već zato što u sklopu protokola nemaju vremena za duge i detaljne razgovore s pacijentima.\n„U čekaonici na Infektivnoj klinici sam shvatio da pacijenti imaju milijardu pitanja u procesu prihvatanja bolesti i da je im je podrška neophodna", kaže Đurica Stankov, izvršni direktor AS centra, koji se od 2010. bavi parnjačkim savetovanjem.\nSeća se da, kad je saznao da je HIV pozitivan, nije imao podršku prijatelja.\n„Većina njih su isparili ili su počeli da šire priču da umirem".\nKaže da mu je vetar u leđa da počne sa savetovanjem, pored aktivizma kojim se bavi od 2005, dao jedan dečko s kojim je razgovarao u čekaonici.\nŠta je parnjačko savetovanje\nPružanje informativne i emotivne podrške , pri čemu pružaoci podrške imaju iskustveno znanje vezano za specifičnu zdravstvenu temu i imaju slične osobine kao i osobe koje im se obraćaju\nSavetovanje se vrši u odnosu jedan na jedan, a učestalost zavisi od potrebe korisnika\nU Srbiji se ova vrsta podrške sprovodi kroz programe različitih udruženja građana. Iako su važnost ove usluge preporznali i Ministarstvo zdravlja i Institut za javno zdravlja Batut, savetovanje se ne finansira iz javnih fondova, već udruženja podnose prijave za ovakve projekte kod međunarodnih fondacija i programa\nVećinu aktivnosti vezanih za pomoć ljudima koji žive s HIV-om finansirao je Globalni fond za borbu protiv AIDS-a, tuberkuloze i malarije. Fond je bio prisutan u Srbiji od 2006. do 2014. Od tada je samo šest odsto programa nastavilo s radom. Srbija će biti uključena u novi program fonda od 2019. do 2021. godine.\nUticaj parnjačkog savetovanja na život osoba sa HIV-om nije u potpunosti utvrđen, ali su istraživanja potvrdila da ova vrsta podrške ima pozitivne efekte na mentalno zdravlje pacijenata\nZainteresovani za savetovanje češće koriste usluge sistema socijalne zaštite i pre se odlučuju da prijave diskriminaciju i zahtevaju zaštitu svojih prava\nSaznanje o prisustvu virusa u organizmu nameće mnogo pitanja o samoj bolesti, dostupnim lekovima i terapiji, ali svakodnevnom životu.\nPacijente interesuje kako da saopšte porodici i prijateljima, kako da ostvare emotivne i seksualne odnose i da li je potrebno da ljudima na poslu saopšte da su zaraženi.\n„Pacijenti moraju da se suoče sa stvarima na koje ponekad nisu spremni, a najviše im je potrebno razumevanje", kaže psihoterapeut Danka Armacki, koja pruža savetodavne usluge pri fondaciji Srpske pravoslavne crkve „Čovekoljublje".\nPrema izveštaju Kancelarije za zaštitu rodne ravnopravnosti, samo 7.7 odsto građana Srbije ne iskazuje diskriminatorne stavove prema ljudima koji su zaraženi HIV-om.\nNatpis na slici Sa savetovanjem se krene jedan na jedan, a kasnije ko želi pristupi grupama podrške\nNeko ko je prošao kroz takve dileme može da ih nauči veštinama koje će im olakšati život.\nStankovu se nedavno javio 38-godišnji,visoko obrazovan muškarac, koji je „plakao kao dete" kad je saznao da je HIV pozitivan.\nDoktorka koja mu je saopštila tu informaciju, nije imala adekvatna znanja o bolesti i uplašila ga je prognozama.\nVeliki broj pacijenata se susretne s diskriminacijom pri susretima sa zaposlenima u zdravstvenom sistemu, pokazuju iskustva aktivista. Stankov smatra da nepostojanjem protokola dolazi do nesporazuma i možda i nesvesne diskriminacije.\n„Mi smo pacijentima prva podrška, neki od njih u nama vide u drugu porodicu."\nLjudi sa kojima on radi se, nakon početnih sesija savetovanja, često angažuju u aktivnostima koje nemaju veze samo sa predstavljanjem i upoznavanjem drugih o detaljima vezanim za HIV-u. Oni učestvuju u različitim kreativnim radionicama i organizuju ekološke akcije.\nKoliko je pacijentima važna nada potvrđuje i Aleksandar Prica, osnivač asocijacije Duga iz Šapca.\nNjegovo dvanaestogodišnje iskustvo u savetovanju govori da je često zaraženima od HIV-a lakše da se otvore nekom ko nije zdravstveni radnik.\nNjegova motivacija da se upusti u savetovanje drugih je činjenica da „odrastati kao gej u malom selu pored Šapca devedesetih nije lako".\nPrica kaže da želi da pomogne drugima, kako su i njemu pomogli.\nKorisnicima savetodavnih usluga je važno da je osoba koja ih savetuje „na neki način ostvarena", kaže Prica.\n„Ljudima kažem da živim normalno, da me je porodica prihvatila, kao i porodica mog dečka."\nU manjim mestima potreba za savetovanjem je i izraženija, pošto ljudi kriju svoju seksualnu orijentaciju, ali i zdravstveni status.\n„Veliki broj njih želi da pobegne iz malog mesta", kaže Prica, dodajući da mnogi prijavljuju adresu u Beogradu kako bi lakše došli do zdravstvenih usluga.\nRazlog je i to što će se lakše se utopili u gužvu velikog grada, gde neće svi znati za njihov problem.\nPrici se obratio zdravstveni radnik, koji je saznao da je zaražen. On ne želi da kolege s posla znaju za njegov status.\nNa pitanje da li savetuje korisnike da obaveste najbližu sredinu o svom stanju, Prica kaže da savetnici ne daju gotova rešenja i ne donose odluke umesto njih.\nPored savetovanja, koji vrše obučeni edukatori, pomoć osobama zaraženim od HIV-a pružaju i volonteri.\nDiskrecija, poverenje i empatija u ključne reči u tom procesu, kaže psihoterapet Danka Armacki.\nNekima je, pak, laše da pričaju sa sveštenim licem.\nJerej Zoran Kerezović, duhovnik u Kliničkom centru Srbije radi sa ljudima koji žive s HIV-om poslednjih osam godina.\nI on se slaže da ne postoje gotova rešenja, jer je svaki pacijent priča za sebe.\n„Pokušavam da im objasnim veru, da pričamo o smislu života, imam razumevanje za njih i trudim se da ih prihvatim", kaže otac Kerezović.\n„Svako ko je zvao jedan put, kontaktirao bi ponovo", dodaje on.\nPrimetio je da ljudi koji se suoče s bolešću se okreću veri, čak i ako pre toga nisu bili religiozni.\n„I oni manje verujući, kad su zakucali na vrata moderne medicine i tehnologije i nisu dobili odgovor, okrenu se ponekad veri. Misija crkve je da pokuša da im pruži nekakav odgovor", zaključuje on.


Kraljevo: Za izgradnju dva mosta – 150.000 evra - Gradjevinarstvo.rs\nU Kraljevu je zahvaljući donaciji Evropske unije od 150.000 evra počela izgradnja dva mosta koji su bili porušeni u prošlogodišnjim poplavama. Radovi bi trebali da budu završeni u roku od 60 dana, a omogućiće pristup poljoprivrednom zemljištu za 70 seoskih domaćinstava.\nIzgradnja mostova na Lopatnici i Musinoj reci u Kraljevu je počela zahvaljujući sredstvima EU koja su donirana kroz Program pomoći EU poplavljenim područjima u Srbiji, saopsteno je iz tog programa. Most na Lopatnici je dug 28 metara a na Musinoj reci 14 metara dok posao obuhvata i čišćenje terena i sanaciju obala reka, dodaje se u saopštenju.\nGradonačelnik Kraljeva Tomislav Ilić izrazio je zahavalnost EU zbog nastavka podrške u obnovi od poplava.\n- Do sada je EU obezbedila sredstva za obnovu 18 domaćinstava, nabavku nameštaja i kućnih aparata za 20 porodica, podršku za deset preduzetnika i oko 1.320 poljoprivrednih domaćinstava – rekao je on.\nTokom poplava uništeni su stubovi na mostovima, što je izazvalo urušavanje konstrukcije i pucanje putnih ploča. Kretanje stanovnika je bilo znatno otežano a zahvaljujući pontonskom mostu koji je Vojska Srbije postavila na Lopatnici, izbegnut je potpuni prekid transporta na ovoj reci.\nProjekat izgradnje dva mosta u Kraljevu, koji finansira EU, sprovodi Kancelarija Ujedinjenih nacija za projektne usluge (UNOPS).


Jahorina ekonomski forum: Najavljeni Dodik, Čović, Brnabić, Cvijanović...\nNa dvodnevnom Jahorina ekonomskom forumu, koji će početi sutra, biće zastupljene teme sive ekonomije, carinske barijere i problemi zajednički većini zemalja regiona, prvenstveno nezaposlenost, rekao je Srni Saša Grabovac, izvršni direktor Udruženja ekonomista Republike Srpske “Svot” koje je organizator skupa.\nOn je dodao da će na forumu biti zastupljene i neke nove forme kao što je planirani “intervju uživo” sa šefom Misije Međunarodnog monetarnog fonda /MMF/ Nadimom Ilahijem u plenarnom dijelu.\n“Ovaj forum će se odvijati pod pokroviteljstvom predsjednika Republike Srpske Milorada Dodika. Novina je i saradnja sa Savezom ekonomista RS, koji je i oficijelni partner foruma, što je doprinijelo kvalitetu u selekciji tema i predavača”, istakao je Grabovac.\nIz Narodne skupštine najavljeno je da će predsjednik parlamenta Nedeljko Čubrilović sutra u 13.30 sati učestvovati na panelu dva “Jahorina ekonomskog foruma 2018” o temi “Regionalni infrastrukturni projekti -katalizator ekonomskog razvoja”.\nIz Vlade Srbije danas je najavljeno da će u radu foruma učestvovati premijer Srbije Ana Brnabić koja će se obratiti na otvaranju, a zajedno sa premijerom RS Željkom Cvijanović govoriće i na centralnom panelu o značaju regionalne saradnje.\nIz “Svota” je ranije najavljeno da bi na forumu trebalo da učestvuju i predsjednik Republike Srpske Milorad Dodik, hrvatski član Predsjedništva BiH Dragan Čović, veći broj ministara, svjetskih finansijskih institucija, diplomatskog kora, javnih i privatnih kompanija.\nForum će biti otvoren sutra u hotelu “Termag” u 10.00 sati, a konferencija za novinare planirana je za 11.30 sati.


Tendi: Neohodna saradnja da bi se zaustavio narko-terorizam u Avganistanu\nŠefica američke agencije za borbu protiv ilegalnog prometa narkotika pohvalila je Paksitan kao model države koja je iskorenila proizvodnju droga. Ipak, ona kaže da je potrebna bolja saradnja sa susednim Avganistanom, gde se od prihoda od rekordno visoke proizvodnje maka finansiraju pobunjenici i ugrožava regionalna stabilnost.\nKeren Tendi, šefica američke agencije za borbu protiv ilegalnog prometa narkotika (DEA) smatra da je Pakistan primer uspeha u globalnoj borbi protiv prometa droga. Od države koja je nekad snadbevala svet heroinom, u Pakistanu je danas iskorenjena proizvodnja maka. Pakistanske agencije za borbu protiv prometa droga uhapsile su brojne trgovce drogama i američka agencija, DEA, nastaviće da podržava i obučava pakistanske agencije.\nMeđutim, sušta suprotnost Pakistanu je po rečima Keren Tendi - rastuća trgovina opijumom u Avganistanu, koju ona opisuje "monstruoznom." Ona kaže da je potrebna bolja saradnja da Avganistan ne bi postao "narko-država" koja potpiruje nasilje i terorizam u regionu.\nKeren Tendi ističe da se sve intzenzivnije akcije pobunjenika u Avganistanu finasiraju novcem od droge. Avganistanske južne pokrajine prednjače i u pobunjeničkom nasilju i u proizvodnji maka.\nProtekle sedmice Tendijeva je posetila Kabul gde je novinarima kazala da će Američka federalna agencija DEA, pokušati da obezbedi bolju saradnju sa obaveštajnim službama snaga koje se u Avganistanu bore protiv prometa droga i pobunjenika, uključujući i mirovnu misiju NATO-a, ISAF.\n"Trgovci drogama obezbeđuju opstanak pobunjenicima, obezbeđuju im novac. Zato je snagama koje se bore protiv narkomafije neophodna pomoć avganistanske Armije. A mi mislimo da je neophodno da naša agencija DEA i NATO zajedno podržavaju lokalne agencije", kaže Tendi i dodaje da je DEA već više od deset puta alarmirala lokalne agencije i sprečila napade na osoblje loklanih i međunarodnih snaga u Avganistanu.\nNa osnovu obaveštajnih informacija američke agencije uhapšeno je i nekoliko velikih trgovaca trogom koji su povezani sa terorizmom i talebanima. Proizvodnja opijuma u Avganistanu značajno je redukovana u vreme radikalne islamske vlasti talibana. Ali, otkako je koalicija predvođena Amerikancima svrgla talibansku vlast 2001. godine, proizvdnja maka je porasla na rekordno visok nivo, a talibani su od boraca protiv uzgajanja i prometa droge, postali dileri.\nU izveštaju UN iz avgusta navodi se da se područje zasađeno makom uvećalo na 193 hiljade hektara 2007. – 28 hiljada hektara više od 2006. godine. Keren Tendi kaže da bi Pakistan i Avganistan trebalo da istorijske razmirice ostave po strani i da se zajedno bore protiv trgovine ilegalnim narkoticima. Avganistan sada proizvodi više od 90 odsto heroina u svetu, uglavnom u pokrajinama koje se graniče sa Pakistanom. U tim područjima talibani uživaju veliku podršku, a korumpirani zvaničnici imaju koristi od ilegalne trgovine drogama.


Lane otvorio dušu - Evo šta je razlog za neuspeh na "Enfildu"! - Sportske.net\nLane otvorio dušu - Evo šta je razlog za neuspeh na "Enfildu"!\nBivši reprezentativac Srbije Milan Jovanović konačno je otvoreno progovorio o periodu karijere koji je proveo u Liverpulu i razlozima zbog kojih nije uspeo na "Enfildu".\nČelsi i zbog ove protekcije glavni kandidat za titulu?!Ko dovede Bentekea ostaje bez poslaBabel se vraća u TurskuDa li se Klop kaje što je prodao ovog fudbalera?"Praznično ludilo" počinje - Ljubitelji PL, spremite se!\nStrelac istorijskog prvog gola za samostalnu Srbiju na Svetskim prvenstvima uživa u 'penzionerskim' danima zadovoljan onim što je uradio tokom fudbalske karijere.\nKada se podvuče crta Milan Jovanović (35) nema mnogo razloga da žali, premda je ostao nedorečen na "Enfildu" gde je proveo jednu celu sezonu. U razgovoru za "Novosti" Milan Jovanović je prvi put javno progovorio o razlozima zbog kojih nije uspeo u Liverpulu.\n"Do sada sam bio džentlmen i govorio da sam ja verovatno najveći krivac. Ali, evo, da otvorim dušu. U Liverpulu sam odigrao samo 18 utakmica u svim takmičenjima, da bih posle nekih odličnih partija pravio pauze, bez minuta na terenu, i po 45 dana. Neverovatno" počeo je svoju ispovest popularni Lane.\nBivši reprezentativac Srbije za Liverpul je potpisao početkom jula 2010. godine, odmah nakon Mundijala u Južnoj Africi, ali je problem nastao kada se ispostavilo da Rafa Benitez napušta "Enfild" iako je upravo on insistirao na angažovanju srpskog internacionalca.\n"Problem je bio što je mene doveo Rafa Benitez, a ja ga nisam dočekao jer je trenersku palicu preuzeo Roj Hodžson. Bilo je to vreme velikih tranzicija u Liverpulu, promenjen je vlasnik i trojica trenera, a novajlije su proglašavane najvećim krivcima" objasnio je Jovanović.\nBraneći boje Liverpula u prvom delu sezone 2010/2011 Milan Jovanović je odigrao 18 utakmica u svim takmičenjima i postigao dva gola, a epizodu na "Enfildu" zvanično je završio 5. avgusta 2011. premda je poslednji meč odigrao 12. februara te godine.


Politika: Pantić: Vlada Srbije neće učiniti više nijedan ustupak - BalkaniYUm.TV '); } //]]>\nPantić: Vlada Srbije neće učiniti više nijedan ustupak\nPrognozirajući rezultate sledećih faza pregovora Beograda i Prištine, Pantić je izrazio sumnju u spremnost kosovskih Albanaca na saradnju, kao i u nepristrasnost EU, ali je naglasio da Srbija čvrsto stoji iza svojih zahteva.\n"Siguran sam da pregovarački tim Srbije neće pristati na rešenje da imamo zajednicu srpskih opština, a da ona nema nikakva zakonodavna i izvršna ovlašćenja", rekao je zamenik direktora vladine Kancelarije za Kosovo Krstimir Pantić.\nNavodeći da nije optimista pred nastavak pregovora 20. marta, Pantić je objasnio da imajući u vidu činjenici da su na strani Prištine i SAD i dobar deo EU smatra da Priština neće biti spremna da načini neki značajniji kompromis.\nPantić smatra da EU nije nepristrasna, već da čini sve da Kosovo izgradi institucije i da se njihove nadležnosti prenesu i na sever Kosova.\nNa pitanje kako gleda na to što su se predsednik i premijer Srbije sa različitim utiskom vratili iz Brisela, Pantić je rekao da je predsednik Tomislav Nikolić po prirodi optimista, ali da je Ivica Dačih šest puta razgovarao sa Tačijem i da bolje poznaje mentalitet i namere kosovskih Albanaca i njihovu nespremnost da idu ka kompromisu i dodao da u vrhu vlasti vlada apsolutno jedinstvo.


Azijske rafinerije predvode globalnu potražnju za naftom - Energija Balkana\nPočetna » Energetika » Azijske rafinerije predvode globalnu potražnju za naftom\nRafinerija / Rongsheng Petrochemical Co\nAzijske rafinerije predvode globalnu potražnju za naftom\nSkok porudžbina u azijskim rafinerijama dobar je pokazatelj globalne potražnje za naftom. Tražnju predvodi Kina, čije rafinerije su prošlog meseca preradile gotovo rekordne količine sirove nafte, što je doprinelo rekordnom ekonomskom rastu ove zemlje u prvom kvartalu. I japanske i rainerije sa Tajlanda kupuju naftu. Ove godine su fjučersi Brenta porasli za 30%, poslednji put je trgovano po ceni od blizu 67 dolara za barel.\nPovećana kupovina kineskih mega-rafinerija, kao i nekih japanskih naftnih kompanija oživele su fizičko tržište sirove nafte u Aziji.\nRongšeng Petrohemikal Ko (Rongsheng Petrochemical Co) izašao je na tržište početkom ovog meseca, kako bi nabavio oko sedam miliona barela sa Bliskog Istoka, za isporuku od juna do jula. Sa više od pet miliona barela kupljenih u martu, ovo spada u najveću mesečnu kupovinu od oktobra, prema podacima koje je prikupio Bloomberg. Pored toga, ojačalo je i spot tržište ruskih ESPO tereta, na kome se trgovalo za 1 USD iznad poslednjeg prijavljenog posla.\nPorast aktivnosti na ključnom azijskom tržištu dolazi usred pokazatelja da se globalna potrošnja nafte popravlja kako se ekonomije, uključujući SAD, oslobađaju uticaja pandemije. Ove nedelje su i Međunarodna agencija za energetiku i Organizacija zemalja izvoznica nafte (OPEK) imale pozitivne procene, iako kartel i njegovi saveznici planiraju da ublaže ograničenje snabdevanje. Do sada su u 2021. godini fjučersi Brenta porasli za 30% i poslednji put je trgovano blizu 67 dolara za barel.\nU Aziji su trgovci čekali na dalje znakove poboljšanja potražnje širom regiona, nakon što je kupovina spot tereta prigušena od strane Kine, što je oslabilo celokupno azijsko fizičko tržište. To povlačenje kineskih kupaca poklopilo se sa većim uplivom iranske nafte, koju su sankcionisale SAD, a veće cene i unazađeno (backwardated) tržište su podstakli lokalno smanjenje zaliha.\nIako će se u narednim danima posmatrati spot kupovina nafte manjih nezavisnih kineskih rafinerija, država očigledno predvodi globalni oporavak potrošnje nafte. Njene rafinerije su prošlog meseca preradile gotovo rekordne količine sirove nafte, što je doprinelo rekordnom ekonomskom rastu u prvom kvartalu.\nNaftno polje Upper Zakum\nRongšengovo postrojenje u Singapuru je kupilo šest miliona barela sirove nafte Murban i sa gornjeg naftnog polja Zakum (Upper Zakum) iz Abu Dabija, zajedno sa dodatnih milion barela sa katarskog naftno-gasnog polja Al Šahin (Al-Shaheen) za isporuku u rafineriju u kineskom gradu Džaušen (Zhoushan), navode trgovci koji su tražili da budu anonimni.\nRongšeng nije jedini, japanske rafinerije, takođe, rano izlaze da bi obezbedile bliskoistočne zalihe. Pored toga, drugi prerađivači poput tajlandskog PTT Pcl i japanske kompanije Fuji Oil Co raspisali su u petak tendere za kupovinu kisele sirove nafte iz Perzijskog zaliva, čiji će rezultati najverovatnije isplivati sledeće nedelje.\nTagovi: Azija, barel, fjučers, Japan, Kina, Rafinerije, sirova nafta, spot, trgovina, tržište\nPrevPRETHODNOKlimatski ciljevi „tope” cenu nafte


Salkić: Izborni proces se krši i u drugim općinama u Podrinju, ne samo u Srebrenici – Portal gorazdeonline.ba\nNaslovna/Novosti iz BiH/Salkić: Izborni proces se krši i u drugim općinama u Podrinju, ne samo u Srebrenici\nPoništenje izbora u Srebrenici i Doboju pokazuje sve manjkavosti izbornog procesa u Bosni i Hercegovini i mogućnosti za zloupotrebu demokratije, kazao je u izjavi za Fenu potpredsjednik Republike Srpske Ramiz Salkić. Salkić je mišljenja da je, s obzirom na informacije koje su plasirali Izborna komisija i akteri izbora u Srebrenici, ali i informacije sa terena, logično bilo da se u Srebrenici ponište izbori, jer sve ono što se dešavalo na dan izbora je ukazivalo na ozbiljno kršenje izbornog procesa i nezakonite radnje.\n“To nije prvi put, dobro je konačno Centralna izborna komisija smogla snage da tako nešto sankcioniše”, kazao je Salkić dodavši kako i u drugim općinama u Podrinju, postoje određene aktivnosti kršenja izbornog procesa, ali nisu došli do ovoga stupnja istraga.\n“Kada bi se CIK pozabavio recimo Zvornikom, ili nekim drugim mjestom, vidjeli bi koje su manjkavosti, odnosno zloupotrebe u izbornom procesu, što u konačnici odaje sliku kakva jeste kad je u pitanju izborni proces. Ali važno je da se počelo i da se na Srebrenici pokazalo da će se ipak istrajati na onome što se zove demokratski proces, a to je da građani koji su tu imaju pravo glasa glasaju, a ne oni koji imaju sposobnosti i mogućnost mahinacije”, kazao je Salkić.\nBPK : Trenutno 10 oboljelih, jutros nema novozaraženih


Skoplje između EU i NATO: Hoće li se Zaevu isplatiti rizik ili je opozicija u pravu što slavi | Novosti.RS\n22. 10. 2019. u 09:41\nProblemi Skoplja na puti ka EU se umnožavaju AP Photo\nMOŽDA je Evropska unija odustala, ali NATO nije!\nBrisel je svojom poslednjom odlukom odložio početak pregovora o pristupu Severne Makedonije EU - posle 14 godina kandidatskog statusa i ispunjenja svih zadatih uslova, uključujući i promenu ustavnog imena i rešenje spora sa Grčkom Prespanskim sporazumom - i Skoplju ostavio samo nadu za učlanjenje u Evropsku uniju.\nPročitajte još: Stoltenberg: NATO je posvećen učlanjenju Severne Makedonije\nMeđutim, s druge strane, NATO je bio mnogo konkretniji, izjavivši da će Republika Severna Makedonija, posle okončanja procesa ratifikacije pristupnog protokola do decembra ili, eventualno, u januaru iduće godine, postati punopravna članica Severnoatlantske alijanse, na predstojećem samitu NATO-a u Londonu.\nGeneralni sekretar NATO Jens Stoltenberg na "Tviteru" je objavio da je telefonom razgovarao sa premijerom RSM Zoranom Zaevim.\n- Dobar telefonski razgovor sa Zaevim. Proces ratifikacije je u toku i sa nestrpljenjem očekujemo Severnu Makedoniju uskoro da se priključi našoj alijansi - objavio je Stoltenberg.\nPročitajte još: Zaev: Da mogu vratio bih vreme 13,5 godina unazad\nBez obzira na ove oprečne stavove, premijer RSM i lider vladajućih socijaldemokrata Zoran Zaev smatra da je neophodno organizovati prevremene parlamentarne izbore u zemlji za "narodnu proveru evropskog puta". Odluku o izborima, koji će biti održani 12. aprila naredne godine, jednoglasno su prihvatili čelnici svih bitnih stranaka na sastanku kod šefa države Steve Pendarovskog.\nTaj (ne)očekivani, ali i neminovni hazarderski potez Zaeva, prema prvim procenama diplomatskih izvora i nezavisnih analitičara u Skoplju, trebalo bi da mu izbornom pobedom u aprilu 2020. godine donese novi mandat za istrajnost na evropskom putu, posle članstva u NATO.\nDa je Zaev ubeđen u pobedu i sigurno "dobijanje poverenja građana", koji prepoznaju značaj evroatlantskih integracija "bez alteranative", potvrđuje i činjenica da je na nedeljnom susretu stranačkih prvaka kod šefa države predložio da se vanredni izbori održe što pre, već 22. ili 29. decembra ove godine. No, opoziciji to nije odgovaralo i zbog činjenice da tehnička vlada za pripremu izbora ne bi mogla da "napuni" zakonskih 100 dana.\nIstovremeno, buran trijumfalizam je zahvatio opozicioni VMRO-DPMNE, odmah po objavljivanju odluke o prevremenim izborima. Kolone vozila sa uključenim sirenama, stranačkim zastavama i navijačkim rekvizitima, u nedelju uveče krstarile su bulevarima, ulicama i prigradskim naseljima Skoplja povodom određivanja datuma za "neminovne izbore".\nNeskriveni je optimizam lidera opozicionog VRMO-DPMNE Hristojana Mickoskog, koji najavljuje sigurnu pobedu.\n- Idemo na veliku pobedu, koja će doneti obnovu Makedonije - optimistički je najavio Mickoski koji svu krivicu svaljuje na vlasti u Skoplju.\nFRANCUSKI predsednik Emanuel Makron, koji je prošle nedelje na Samitu EU blokirao početak pristupnih pregovora sa Severnom Makedonijom i Albanijom, narednog meseca bi mogao da poseti Skoplje i Tiranu, prenose pojedini albanski mediji. Razlog je navodni susret sa premijerima ovih zemalja, Zaevim i Ramom.\nMOGERINIJEVA OTKRIVA "GREŠKU EU"\nOdlazeća visoka predstavnica za spoljnu politiku EU Federika Mogerini ocenila je da odlaganje odluke Evropskog saveta za otvaranje pristupnih pregovora sa RSM i Albanijom nije samo propuštena šansa, već istorijska greška.\n- To je više od propuštene šanse, to je istorijska greška koja će, nadam se, uskoro biti popravljena - smatra Mogerinijeva.


Ekološki projekti opštine Knić - Stakleno Zvono e-TV magazin\nby Stakleno Zvono · December 1, 2009\n[singlepic id=84 w=300 h=221 float=center]\nU ovoj godini do sada je prikupljeno oko 300 hiljada dinara, ali tu je i naknada za zaštitu životne sredine. Ekoloških projekata u ovoj opštini ima mnogo, pa je samo u ovoj godini planirana nabavka kontejnera, u vrednosti od milion 600 hiljada. Tu je i izrada projekta za sanaciju smetlišta u Kniću zašta je potrebno izdvojiti milion 400 hiljada dinara, a za sanaciju divljih deponija i uređenje zelenih površina predviđeno je milion dinara, za ovu godinu.\n[singlepic id=77 w=300 h=221 float=center]\nRetko koji kraj u Šumadiji ima prirodnih lepota koliko ih ima Gruža, a njen centralni deo zauzima opština Knić, sa 36 [singlepic id=80 w=200 h=147 float=right]živopisnih sela. U ovoj opštini fekalna kanalizaciona mreža postojala je samo u centralnom delu naselja Knić. Njenim širenjem ukazala se potreba za izgradnjom kanalizacione mreže koja će da pokriva svih 780 domaćinstava.\nUglavnom se radi na fekalnoj i kanalizacionoj mreži jer glavni cevovodi su u pojedinim mestima odrađeni, neki su u [singlepic id=82 w=200 h=147 float=right]završnoj fazi kao što je to u Gruži, a sistem za prečišćavanje otpadnih voda je u fazi projektovanja. Mali je iznos ekološkog dinara ističe Busarac i uglavnom ga preko budžeta koristimo za nabavke kontejnera.\nVeliki problem predstavlja i jezero Gruža, prvo oko čišćenja jezera, jer su zahvaljujući nemarnim posetiocima obale jezera zatrpane smećem.\nTu je i bespravna gradnja a kako kaže Busarac naše nadležnosti oko zaštite jezera nisu velike i mi kao lokalna samouprava nismo u mogućnosti da ga sami zaštitimo već samo u saradnj sa glavnim korisnicima, a to su kragujevački vodovod i resorno ministarstvo.\n[singlepic id=78 w=200 h=147 float=center]\nOtpadne vode iz ovog postrojenja planirano je da se ispuštaju u reku Ribeš, koja se uliva u reku Gružu, ispod brane [singlepic id=83 w=200 h=147 float=right]vodosistema Gruža. Sakupljanjem svih fekalnih voda sa teritorije naselja Knić i Rašković, prema rečima direktora JKP ’’Komunalac’’ iz Knića Đorđa Pantovića, biće obezbeđena zdrava životna sredina i te prečišćene otpadne vode odlaziće u reku Ribeš.\nU opštini Knić na ekološkom planu počeli smo aktivnije da radimo, jer imamo 47 divljih deponija i one prema rečima Busarca predstavljaju veliki problem pa zato koristimo donatorska sredstva kako bismo to rešili. Problem imamo i oko prikupljanja i deponovanja komunalnog otpada pa smo zato iz budžeta izdvojili određena sredstva kako bismo nabavili kontejnere.\nVeliki akcenat je dat na uklanjanju divljih deponija, naročito u seoskim područjima. Organizovano je sakupljanje smeća u naseljima Knić, Toponica i Gruža. U akciju ’’Očistimo Srbiju’’ uključili su se sa projektom sanacije divljih deponija i prikupljanju smeća pored regionalnih, magistralnih i lokalnih puteva.\nKroz ovu akciju konkurisali smo za određene javne radove na čišćenju divljih deponija, ali kako kaže Busarac ne raspolažemo sa dovoljnom mehanizacijom da bismo mogli da to čistimo u kontinuitetu, zato je neophodno da nadležno ministarstvo pomogne.\n[singlepic id=81 w=300 h=221 float=center] Organizovano prikupljanje smeća obavlja se u naseljima Knić, Toponica i Gruža. Donacijom su obezbedili presu za baliranje PET ambalaže a u planu je da se nabave i kontejneri za njihovo prikupljanje. Postojeći kontejneri za prikupljanje PET ambalaže, raspoređeni su u 36 sela opštine Knić, a godišnje se u ovoj opštini reciklira od 8 do 10 tona ove vrste ambalaže.


EU pozvala Tursku da izbjegava ‘pretjerane izjave’\nNaslovnica NAJNOVIJE Svijet EU pozvala Tursku da izbjegava ‘pretjerane izjave’\nZapad, Turska – Turski ministar za evropske poslove rekao je da će Turska sigurno uvesti sankcije protiv Holandije zbog zabrane skupova zvaničnika Turske.\nEvropska unija pozvala je Tursku da izbjegava “pretjerane izjave” i akcije koje mogu povećati tenzije u vezi sa sporom te zemlje sa Holandijom i Njemačkom povodom zabrane turskim ministrima da učestvuju na političkim skupovima.\n“EU poziva Tursku da se uzdrži od pretjeranih izjava i akcija koje prijete da dodatno pogoršaju situaciju”, navodi se u saopćenju koje su potpisali visoka predstavnica EU-a za vanjsku politiku i sigurnost Federica Mogherini i evropski komesar za susjedsku politiku i proširenje Johannes Hahn.\nRecep Tayyip Erdoğan, koji traži podršku Turaka koji žive u inozemstvu, ranije je izjavio da se Holandija ponaša kao “banana republika” i da će se morati suočiti sa sankcijama zbog zabrane turskim ministrima da govore na skupu u Rotterdamu.\nErdoğan je zbog zabrana optužio Njemačku i Holandiju da se koriste “nacističkim praksama” i da su “ostaci nacista”.


Apel građanima da ne pale travu i nisko rastinje - Užice online\nOd početka godine evidentirano preko 3500 požara na otvorenom\nIz Uprave vatrogasno-spasilačke jedinice MUP-a apeluju na građane da ne pale travu i nisko rastinje, s obzirom da je od sredine marta do danas evidentiran povećan broj požara na otvorenom prostoru.\nNačelnik Odeljenja za VSJ u Upravi za vatrogasno-spasilačke jedinice Sektora za vanredne situacije MUP-a Nedeljko Gagić kaže da se požari na otvorenom veoma brzo šire, saopštio je MUP.\n“Požari na otvorenom prostoru se veoma brzo šire, zahvataju velike površine i predstavljaju realnu opasnost za živote i zdravlje naših građana, a često nanose velike materijalne štete. Uzrok svih ovih požara, u najvećem broju slučajeva, je ljudski faktor, odnosno neodgovorno ponašanje naših građana”, upozorio je Gagić.\n“Sektor za vanredne situacije će u narednom periodu, zajedno sa pripadnicima drugih linija rada Ministarstva unutrašnjih poslova, nadležnim inspekcijskim službama republičkog i lokalnog nivoa, intenzivirati obilazak terena u cilju otkrivanja i procesuiranja neodgovornih građana koji ne poštuju Zakonom propisane odredbe, a sve sa ciljem podizanja nivoa bezbednosti naših građana”, naglasio je Gagić.\nU periodu od 1. januara do 25. marta na teritoriji Republike Srbije evidentirano je 6.582 požara, od čega je 3.551 požar nastao na otvorenom prostoru.\nKapije Starog grada svakog vikenda otvorene za posetioce


Obilježen Međunarodni dan žena i djevojaka u nauci - CdM\nMinistarstvo nauke povodom obilježavanja Međunarodnog dana žena i djevojaka u nauci organizovalo je u Američkom uglu predavanja profesorice na Univerzitetu Crne Gore, Vanese Mahoni, kao i doktorantkinje na Biotehničkom fakultetu Univerziteta Crne Gore, Ane Velimirović.\nKako je saopšteno iz Ministarstva nauke, ovogodišnji Međunarodni dan žena i djevojaka u nauci posvećen je temi „Ulaganje u žene i djevojke u nauci za inkluzivni zeleni razvoj“.\n“Posjetioci predavanja su imali priliku da se upoznaju sa naučnim radom, razvojem istraživanja, ali i motivima koji su podstakli ove dvije uspješne naučnice da se bave naukom”, navode u tom resoru.\nMahoni, Fulbrajt stipendistkinja iz Njujorka, koja ove godine boravi u Crnoj Gori kao gostujući predavač na UCG, govorila je o svom ličnom putu koji je doveo do nauke i ponudila inspirativne savjete za uspjeh žena u tehničkim oblastima.\n“Govorila je o svojim inženjerskim počecima na Arizona State University, doktorskim studijama na NYU Medicinskom fakultetu, trenutnoj ulozi koju kao konsultant i stručnjak za obradu podataka ima u IBM-u, kao i onome što radi u Crnoj Gori. Po Vanesinim riječima, za uspjeh je potreban uporan i vrijedan rad, i kad se on udruži sa motivacijom, ništa nije nemoguće”, dodaju u Ministarstvu.\nVelimirović je dobitnica stipendije za doktorska istraživanja Ministarstva nauke, zahvaljujući kojoj će izučavati stanje biodiverziteta tvrde pšenice u Crnoj Gori, primjenom savremenih molekularnih metoda proučavanja i dokumentovanja i doprinijeće boljem očuvanju i održivoj upotrebi ove vrste.\n“Ana je govorila o iskustvu tokom dvogodišnjih magistarskih studija na Mediteranskom agronomskom institutu u Grčkoj u oblasti biotehnologije i održive agronomije, ali i značaju boravka u Italiji, na post master programu, na Istraživačkom institutu za bionauke i bioresurse”, ističu u Ministarstvu nauke.\nTaj resor je predavanja organizovao u saradnji sa Ministarstvom prosvjete, Ministarstvom za ljudska i manjinska prava i Američkim uglom u Podgorici.\nPodsjećamo, Ujedinjene nacije su prije četiri godine usvojile Rezoluciju kojom je 11. februar proglašen za Međunarodni dan žena i djevojaka u nauci, kako bi se postigao potpun i jednak pristup i učešće žena i djevojaka u nauci, te i dalje jačala rodna ravnopravnost.\nTagoviAna Velimirović djevojke ministarstvo nauke Nauka Vanesa Mahoni žene\n1 Komentar na "Obilježen Međunarodni dan žena i djevojaka u nauci"


Договорена исплата регреса у ливници челика „Јелшинград ЛИВАР“ Бања Лука - SAVEZ SINDIKATA REPUBLIKE SRPSKE\nNaslovnaAktivnosti u sindikalnim organizacijamaDogovorena isplata regresa u livnici čelika „Jelšingrad LIVAR“ Banja Luka\nDogovorena isplata regresa u livnici čelika „Jelšingrad LIVAR“ Banja Luka\n27/07/2020 Aktivnosti u sindikalnim organizacijama, Granski sindikati, Sve vijesti, Sindikat metalske industrije i rudarstva RS\nDana 27. jula 2020.godine održan je radni sastanak sa generalnim direktorom livnice čelika „Jelšingrad LIVAR“ Banja Luka. Pored generalnog direktora Miodraga Brdara, sastanku su prisustvovali Drago Božić, predsjednik sindikalne organizacije ovog preduzeća i Tane Peulić, predsjednik Sindikata metalske industrije i rudarstva Republike Srpske.\nNa sastanku je razgovarano o stanju u preduzeću, isplatama plata, uplatama obaveza na plate, zdravstvenom stanju zaposlenih i primjeni zaštitnih sredstava u vrijeme pandemije virusa korona.\nDirektor je informisao predstavnike sindikata da je preduzeće sa šestim mjesecom ove godine ostvarilo pozitivan poslovni rezultat, da su isplaćene sve bruto plate, da se u cjelosti poštuju mjere državnih organa u vezi korišćenja zaštitnih sredstava i zaštitne opreme.\nTakođe je informisao da je preduzeće imalo pad proizvodnje zbog virusa korona i da je podnesen zahtjev za dio sredstava iz Fonda, ali da je zahtjev odbijen iz razloga što je u mjesecu aprilu bio bolji poslovni rezultat u odnosu na isti period prošle godine, iako nije ispunjen plan.\nNa zahtjev sindikalne organizacije, razgovarano je o isplati regresa za 2020.godinu i postignut je dogovor da se regres ipslati u tri rate i to do 31.12.2020.godine s tim što bi prva rata trebala da se isplati u oktobru 2020.godine.


Donacija branda Moj San Kantonalnoj bolnici "Dr. Irfan Ljubjankić" Bihać\nKompanija Delibašić poliuretani d.o.o., brand Moj San, nastavlja sa aktivnostima donacija madraca za bolnice i kiničke centre u BiH. Moj San, je do sada, pokazao visok senzibilitet sto se tiče društveno odgovornog djelovanja a i vođeni činjenicom da je Kantonalna bolnica "Dr. Irfan Ljubjankić" Bihać bila izložena stravičnom požaru, veliko zadovoljstvo je biti u prilici doprinosom ovog tipa uticati na bržu rekonstrukciju ovog objekta, ističu u menadžmentu ove kompanije.\nMadraci će biti korišteni na hirurškom odjelu koji se nalazi u fazi rekonstrukcije i koji će ubrzo biti u funkciji na što nestrpljivo čeka veliki broj pacijenata. Ovakvi primjeri uključivanja u akciju prikupljanja pomoći za saniranje izgorenog dijela bolnice mogu se smatrati i pozivom za uključivanje ostalih kompanija koje su voljne pomoći ovoj instituciji od vitalnog interesa za cijeli Unsko-sanski kanton. Nakon UKC Tuzla, KB "Dr. safet Mujić Mostar", Sveučilišne kliničke bolnice Mostar, te KB Zenica, ovo je peta donacija ove domaće kompanije bolnicama u BiH.


Rast tržišta akcija posle izveštaja o zapošljavanju u SAD\nSvetska tržišta akcija ojačala su danas jer trgovci smatraju da je i pored slabijih podataka od očekivanih o broju novih radnih mesta u SAD u avgustu, povećanje kamatnih stopa Federalnih rezervi i dalje "u igri", ali verovatno ne ovog meseca.\nTrgovanje akcijama na Volstritu je otvoreno na višim pozicijama, a ojačale su i glavne evropske berze, nakon što američki podaci o broju novih radnih mesta za avgust nisu ispunili visoka očekivanja prognozera, prenosi agencija Frans pres.\nAnalitičari, ipak, ističu da, iako podaci o zapošljavanju nisu dovoljno snažni da podstaknu američku centralnu banku na skorije podizanje kamata, oni "govore" da je ukupno tržište radnih mesta u najvećoj svetskoj ekonomiji - stabilno.\nGlavni indeks Londonske berze FTSE 100 porastao je za ubedljivih 1,4 odsto na 6.843,29 poena.\nU evrozoni, indeks Frankfurtske berze DAX 30 je ojačao 0,8 procenata na 10.622,92 poena, pariski KAK 40 se popeo za 1,6 odsto 4.512,40 bodova, u odnosu na nivo na kom je zatvoren juče, a indeks EURO STOXX 50 je ojačao 1,5 odsto na 3.062,07 poena.\nGlavni indeks Njujorške berze Dau Džons je napredovao za 0,5 procenata na 18.518,12 poena, dok se tokijski Nikei 225 spustio za 1,16 odsto na 16.925,68 poena.\nŠanghajski kompozitni indeks je blago povećan za 0,1 procenat na 3.067, 35, a honkoški Hang Šeng je ojačao za 0,5 odsto na 23.266,70 poena.\nEvro se trgovao danas za 1,1214 dolara u odnosu na 1,1199 dolara kasno sinoć.\nDolar je ojačao na 103,53 jena sa prethodnih 103,23 jena, dok je funta porasla na 1,3331 dolar sa ranijeg nivoa od 1,3270 dolara.


Blic, RTS - Blic\nPetnaestogodišnja S. P. preminula je u Brveniku kod Raške nakon što je pogođena hicem iz puške koja je slučajno opalila, prenosi Radio-televizija Srbije (RTS).\nLEKARI URGENTNOG U ŠOKU Čovek došao zbog bolova u stomaku, da bi utvrdili da je PROGUTAO DEVET KAŠIKA i četkicu za zube\nProtekla noć u Beogradu je bila mirna kada su u pitanju saobraćajne nesreće, ali su lekari Hitne pomoći imali pune ruke posla zbog hroničnih bolesnika, a zabeležen je i jedan tragičan slučaj.\nVozač kamiona koji je probio ogradu mosta kod sela Mijatovac i ostao da visi iznad Morave skoro dva sata spasen je i prevezen u bolnicu u Ćupriji. Na auto-putu Beograd - Niš kod Jagodine saobraćaj je satima bio u prekidu.\nTOPLA ZIMA Temperatura u Beogradu viša za TRI STEPENA od prosečne\nBadnji dan 2018. ostaće upamćen kao jedan od najtoplijih u istoriji prestonice, baš kao i kompletna prva dekada januara.\nNOVOGODIŠNJA RASVETA na beogradskim ulicama biće upaljena VEĆ ZA VIKEND\nKOLIKO KOŠTA TROPSKI TALAS Zbog češćeg korišćenja klime računi za struju će biti viši, a EVO I KOLIKO\nČitači utrošene električne energije danas su izašli na teren, a Beograđani koji su prethodnih mesec dana zbog velikih vrućina često koristili klima uređaje, mogu da očekuju i znatno uvećane julske račune!\nNajmanje sedam osoba je povređeno u sudaru na uglu Ruske ulice i Bulevara Vojvode Mišića, u neposrednoj blizini Beogradskog sajma.\nUHVAĆEN PEDOFIL NA BEŽANIJSKOJ KOSI Vrebao decu pored škole i vrtića i mamio ih na OVAJ NAČIN\nPriča o pedofilu koji vreba na Bežanijskoj kosi, neposredno pored vrtića “Zvezdana prašina” i OŠ “Dragan Lukić”, a o kojoj je "Blic" pisao pre par nedelja, nije bila trač među roditeljima već - istina. To je utvrdila i policijska istraga koja je tim povodom sprovedena u ovom novobeogradskom naselju.\nNIŠTA OD UVOĐENJA UNIFORMI Đaci glasanjem odbacili predlog - 552:502!\nU pojedinim beogradskim školama u toku je anketiranje učenika da li se slažu sa uvođenjem uniformi ili ne.\nPočela sanacija zgrada u naselju Dr Ivan Ribar\nPosle tri godine konačno je započela sanacija zgrada u naselju Dr Ivan Ribar na Novom Beogradu.\nGak: SVIM RODITELJIMA koji dobiju sudske presude za vrtiće VRATIĆEMO PARE\nSvi roditelji koji dobiju pozitivne sudske presude biće obeštećeni, najavio je novi gradski sekretar za obrazovanje i dečiju zaštitu Slavko Gak gostujući u Beogradskoj hronici RTS.\nSPAS ZA GSP JE DA 200.000 PENZIONERA PLAĆA KARTE Mitrović: To neće da se desi, to je teorija, ali bi to tako popravilo prihode...\nViše od 40 odsto putnika se švercuje u gradskom prevozu, samo gubitak GSP “Beograda” je 200 miliona dinara mesečno, pa ova kao i sve prethodne gradske vlasti pokušava da nađe “čarobno rešenje” koje bi konačno smanjilo subvencije iz gradske kase.\nZbog pucanja grejnih instalacija 70 DECE ISELJENO IZ OBDANIŠTA\nPojedini Beograđani prethodnih dana žalili su se da je u nekim vrtićima veoma slabo grejanje, a juče su mališani iz obdaništa “Kraljice Marije” na Savskom vencu iseljeni i premešteni u obližnji “Anđelak” u Birčaninovoj ulici.


Misteriozni nestanak Gabi Petito: Telo devojke pronađeno u šumi, verenik nestao\nSvet Autor:Anđela Krstovic20. sep. 202116:45 > 16:54\nFoto: TNS/ABACA / Abaca Press / Profimedia\nSlučaj misterioznog nestanka devojke šokirao je Ameriku, a sada su stigle tragične vesti. Gabi Petito, za kojom se traga od 11. septembra, pronađena je mrtva u nacionalnom parku Grand Teton u Vajomingu.\nFBI je saopštio da je pronađeno telo nestale Gabi, i da će obdukcija biti izvršena u utorak, kako bi se utvrdile okolnosti njene smrti. Ona je proglašena nestalom 11. septembra, a poslednji put je viđena 24. avgusta sa verenikom Brajanom Londrijem, koji je sam vratio sa kampovanja na kom su bili.\nSumnju porodice i policije izazvala je činjenica da Brajan nije želeo da sarađuje i ispriča šta se dogodilo tokom kampovanja.\nFoto: Octavio Jones / Getty images / Profimedia\nFBI navodi da je Gabino telo pronađeno u nacionalnom parku, „u skladu sa opisom njenog verenika“, ali potpuna forenzička identifikacija tela tek treba da bude završena.\nČarls Džons, viši agent FBi Denver, obavestio je javnost o tragičnim vestima, ali nije želeo da otkriva kako je njeno telo pronađeno.\nDžozef Petit, otac nastradale Gabi, kaže je da je njegova ćerka promenila svet.\n„Kao što svaki roditelj može da vam potvrdi, ovo je jako teško vreme za porodicu i prijatelje. Molimo vas da poštujete našu privatnost i pustite nas da oplačemo našu voljenu Gabi“.\nRičard Benson, advokat porodice Petit, zahvalio se timovima za sprovođenje zakona, kao i onima koji su učestvovali u potrazi na naporima da pronađu nestalu dvadesetogodišnjakinju.\n„Vaš neumorni rad i odlučnost pomogli su Gabi, makar na ovaj način, vrati roditeljima“, rekao je Brenson i dodao: „Večno smo vam zahvalni“.\nGrad od 24 miliona ljudi u borbi sa poplavama: Preti mu nestanak do kraja veka\nItalija: Dnevno nestane 21 dete, manje od polovine nađeno\nVerenik u bekstvu, policija odustala od potrage\nVerenik nastradale devojke, Brajan Londri, pobeogao je od kuće i odbio saradnju sa policijom. FBI je pretražio njegovo sklonište na Floridi, međutim, nikakvi tragovi nisu pronađeni. Javnost smatra da je policija ispustila krucijalnu šansu u ovom predmetu, jer je Londri „pušten da pobegne“.\nNa pitanje zašto nisu odmah pozvali Londrija na ispitivanje, portparol policijske uprave Severne luke Džoš Tejlor, rekao je da policijska uprava nema ovlašćenja da sama izvrši pretres.\n„Ne vidim kako bi neko bez svih činjenica u ovom slučaju mogao doći do razumnog zaključka i mišljenja o tom pitanju“, rekao je Tejor u svoju odbranu.\nStručnjaci za nestale osobe naglasili su da, iako verovatno nije bilo dovoljno dokaza da se Londri privede na ispitivanje ili da se dobije nalog za pretres, istražitelji su načinili nekoliko „pogrešnih koraka“ tokom čitavog procesa.\n„Uvek morate da pokušate da napravite slučaj, a ako to znači nadzor da vidite gde ide ili šta radi … onda to učinite“, prokomentarisao je penzionisani policajac iz Njujorka. „Ne treba vam nalog za pretres da biste nekoga pregledali.“\nSada se istražitelji suočavaju sa kritikama zbog načina na koji su vodili slučaj, a mnogi kažu da su Londriju vlasti dozvolile da im „promakne kroz prste“ jer ga nisu nadzirale.\nAmerikaGabi PetitGabi Petitomisterijanestanak


Fokus na regionalnoj saradnji - Kultura - Dnevni list Danas\nPočetna » Kultura » Fokus na regionalnoj saradnji\nFokus na regionalnoj saradnji\nArtLink Festival mladih talenata u svom ovogodišnjem, evropskom izdanju, donosi mnogo novih imena iz sveta umetničke muzike i zvezda u usponu, kao i više renomiranih umetnika koji se do sada nisu predstavljali publici u Beogradu. Festival će trajati od 29. septembra do 11. oktobra.\n0Piše: A. V. M. 28. avgusta 2015. 20.30\nFestival ima regionalni karakter, kao i jedan novi fokus na regionalnu saradnju kroz program Višegrad – Balkan u okviru koga ćemo čuti najpoznatija umetnička imena iz zemalja „Višegradske grupe“ – Poljske, Češke, Slovačke i Mađarske.\nPublici će se predstaviti mlada violinistkinja iz Poljske Maria Maškova, sjajni češki kvartet Epok, pijanista Zoltan Fehervari, a malu programsku svežinu će doneti izuzetan ansambl Janoška iz Slovačke, čijim će koncertom – u saradnji sa Centrom za muziku Kolarčeve zadužbine – biti zatvoren Festival, 11. oktobra.\nMeđu gostujućim umetnicima će biti i violinista Kai Fogler iz Nemačke, kao i pijanistkinja Mirjana Rajić. Svi pomenuti umetnici će kroz majstorske radionice raditi i sarađivati sa našim mladim talentima pomažući im da dodatno razviju svoja znanja i umeće.\n– U okviru Festivala, 8. oktobra, biće održan koncertu u saradnji sa Simfonijskim orkestrom RTS-a sa sjajnim mladim francuskim pijanistom Žan-Pol Gasparijanom, a pod dirigentskom palicom Bojana Suđića. Mladi Gasparijan će nastupiti i 5. oktobra u Novom Sadu, u saradnji sa muzičkom omladinom Novog Sada. Ovi koncerti biće realizovani u saradnji sa Francuskim institutom, kao deo Francuske muzičke jeseni, koja se realizuje pod pokroviteljstvom muzičkog Mecenata Sosiete Ženeral – kaže direktorka ArtLinka, Jovanka Višekruna Janković.\nPublika će na festivalu čuti i mladog italijanskog klarinetistu Arona Chiesa, pijanistkinju Natašu Šarćević, mladog pijanistu iz Nemačke Emanuela Ruha, flautistkinju iz Austrije Marianu Buslehner, ali i mlade umetnike iz regiona.\nPartneri ovogodišnjeg ArtLink Festivala mladih talenata su i Italijanski institut za kulturu, Ambasada Nemačke u Beogradu, Kultur Forum, Kulturni centar Beograd, uz značajnu podršku Međunarodnog višegradskog fonda, grada Beograda, Ministarstva za kulturu i informisanje i Evropske asocijacije festivala.


Otvoren BIZIT Seminar posvećen malim i porodičnim kompanijama | PC Press\nU Klubu poslanika u Beogradu je otvoren BIZIT seminar, jednodnevna manifestacija koja se sada već tradicionalno održava svakog proleća, koja se ovog puta bavi temom malih i porodičnih firmi. Događaj se održava pod nazivom „BIZIT Seminar – Iskrene priče o (ne)uspehu“, a zajednički ga organizuju PC Press i Adizes institut.\nKažu da žilu kucavicu svetske ekonomije u 21.veku čine porodične firme. Prema podacima američkog Instituta za porodične firme, preko 60% radnih mesta obezbeđuju porodične firme. Ako je tako, onda je vrlo važno pitanje kako održati kontinuitet poslovanja porodičnih firmi, posebno prilikom smene generacija na čelu firme. Koliko firmi uspešno izvrši ovu problematičnu tranziciju i s kakvim rezultatima? Koje su pravne prepreke koje stoje pred malim kompanijama? Sa čime se suočavaju naslednici i da li je moguća profesionalizacija porodičnih firmi u slučaju da naslednici ne mogu ili ne žele da se bave poslom svojih roditelja?\nUroš Bogdanović, voditelj, i Boris Vukić, Adizes, jedan od organizatora konferencije\nOvo su teme kojima se bavi seminar, a za učesnike je obezbeđen kvalitetan stream, zahvaljujući kome svi zainteresovani mogu da direktno prate seminar putem bizit.rs sajta unošenjem svog korisničkog imena i lozinke. Kompetentni govornici su pokrenuli mnoge značajne teme, i što je još bitnije, nude odgovore na ključna pitanja u procesu tranzicije vlasništva i upravljanja u privatnim kompanijama.\nPredavanja koja znače\nNakon pozdravnih reči Vesne Čarknajev, direktorke PC Press-a i Borisa Vukića, direktora Adizes instituta, prvo predavanje je održao Marko Radojičić, suosnivač i izvršni partner Cube Team. Njegovo predavanje „Ključni trendovi u privredi i biznis transfer“ je imalo za primer upravo kompaniju Cube Team, kako ona funkcioniše, koliki je značaj podataka i informacija, te kako unutar kompanije organizuju i dele informacije u svrhu odlučivanja. Saznali smo koji su trendovi u pogledu dešavanja na polju porodičnih kompanija, da ih je 2020. godine bilo tri puta više nego 2008. kao i kakav je odnos osnovanih i ugašenih kompanija, te da je u periodu od 2010. do 2012. kao i 2019. godine broj ugašenih kompanija bio veći od broja osnovanih.\nMarko Radojičić, suosnivač i izvršni partner Cube Team\n„Poslovanje duže od pet godina povećava verovatnoću opstanka kompanije na tržištu za 85%, a delatnost usluga dominira u strukturi ugašenih firmi,“ jedna je od važnih informacija koje je ovom prilikom Marko Radojićić podelio sa publikom. „Godine osnivača nemaju dominantan uticaj na uspeh i opstanak kompanija, tako da svi koji se boje da osnuju firmu zbog toga što smatraju da imaju preveliki ili premali broj godina ne trebaju da strahuju od toga“.\nKompanije u Srbiji čiji su vlasnici stariji od 55 godina su od 13,5 milijardi evra tokom 2015. godine uvećali prihod na 17 milijardi evra 2020. godine. Njihov broj se takođe uvećao sa 32.000 na 37.300, a broj zaposlenih u tim firmama je povećan sa 180 na skoro 265 hiljada. Najzad, udeo u ukupnom broju preduzeća i zaposlenih kada su male porodične firme u pitanju je u istom periodu uvećan sa 26% na 29%.\nNakon njega, nastupio je advokat Milovan Zvijer, partner u Four Legal, koji je pričao o plemenitim namerama i posledicama koje iz njih proističu. Kao stručnjak za pravna pitanja, fokusirao se na brojne „sitnice koje život znače.“ Učesnici su saznali da li je udeo o kompaniji zajednička imovina supružnika, da li je poklon udela nasledniku dobro rešenje, koja je razlika između zajedničke i posebne imovine, te šta kada naslednika firma ne zanima i kako prevazići blokadu u odlučivanju koja je često najveći unutrašnji problem porodičnih firmi.\n„Često radimo pomoću štapa i kanapa. Moramo se pomeriti od toga, a najbitnije pitanje jeste pitanje zajedničke imovine supružnika, o čemu se često ne priča jer je neprijatna tema i unutar samih porodica. Načini sticanja udela su manje-više svima jasni, ali često je dilema da li je ono što je upisano u APR-u vlasništvo vlasnika imovine, ili pripada i supružniku. Posebna imovina je imovina koju bilo koji supružnik stekne pre stupanja u brak, kao i ono što se stekne u braku, ali se ne stekne radom, već nasleđem ili poklonom. Imovina koja je stečena radom je, pretpostavljamo svi, zajednička imovina.“\nRazmatrano je pitanje vlasničkog udela, uključujući i pitanje da li je udeo imovina, što je najzad rešeno time što je konstatovano da udeo jeste imovina, što je princip koji u praksi često ume da stoji drugačije. Udeo u D.O.O. ako je osnovan tokom bračne zajednice predstavlja posebnu imovinu, čime predstavlja izuzetak od gornjeg stava. Ovaj i brojni drugi primeri su pomogli prisutnima da steknu jasniju predstavu o pravnoj problematici porodičnih kompanija.\nBranislav Nikolić, regionalni menadžer za životno osiguranje u kompaniji Wiener Städtische osiguranje a.d.o. je održao prezentaciju tokom koje je prisutnima objasnio važnost životnog osiguranja i osiguranja uopšte, kao i predočio ponude koje partner konferencije Wiener Städtische ima za vlasnike malih porodičnih kompanija i članove njihovih porodica.\nBranislav Nikolić, regionalni menadžer za životno osiguranje u kompaniji Wiener Städtische osiguranje a.d.o.\nIzmeđu predavanja se odgovaralo na brojna pitanja publike, kako onih koji su bili prisutni uživo, tako i onih koja su postavljana preko strima, što je davalo dodatni ton diskusiji, ali i pokretalo brojne teme koje su u praksi bitne vlasnicima porodičnih firmi.\n← Krekovane kopije Microsoft Officea i Adobe Photoshopa kradu podatke\nVertiv organizuje virtualni događaj – Vertiv Modular Data Center Innovation Forum →


Vlada Srbije u vrtlogu bolnih istina\nVlada Srbije očigledno izbegava, a neki bi rekli i skriva od građana, sadržaj nekih od bolnih mera Memoranduma sa Međunarodnim monetarnim fondom, koji, uzgred, još nije prevela na srpski jezik. Umesto transparentnosti koja bi bar pokazala uvažavanje građana od kojih je dobila mandat, vlast je izbegavala obelodanjivanje, recimo, poskupljenja struje ili detaljnije razgovore o viškovima zaposlenih u državnoj administraciji kojima će već za par meseci godine biti uručeni otkazi. Nedostatak stvarnih rezultata u izlasku iz zaoštrene ekonomske krize razlog je što vlast pribegava medijskim i drugim strategijama tretmana građana kao da su politički maloletni, smatraju sagovornici Radija Slobodna Evropa.\nMinistarka za državnu upravu nikako da saopšti kako teče posao prebrojavanja zaposlenih u državnoj administraciji. Još samo sedam dana ostalo je za završetak analize sistema javne uprave koja treba da pokaže gde su najveći viškovi zaposlenih i gde se može postići najveće poboljšanje efikasnosti.\nZa naredni mesec ili eventualno početak maja planirano je predstavljanje zakona o racionalizaciji, nakon čega će u julu država početi da deli otkaze onima koji su višak. Ove godine trebalo bi da bude otpušteno između 1,7 i dva odsto zaposlenih, što je oko 10 000 ljudi, izjavila je ministarka za državnu upravu Kori Udovički.\nSrpska vlast se, naime, sporazumom sa Međunarodnim monetarnim fondom obavezala da iz javnog sektora ove godine otpusti pet odsto ljudi, kroz prirodni odliv radnika i ciljana otpuštanja – i to već sredinom ove godine. Očekivana ušteda u tekućoj godini trebalo bi da bude 86 miliona evra, od čega je polovina od otkaza. Za iduću godinu, uzgred budi rečeno, sporazum sa MMF-om planira uštedu od ove mere tešku 165 miliona evra, u čemu otpuštanja učestvuju sa 102 miliona.\nVeć u junu bi, prema sporazumu sa MMF-om država konačno trebalo da formira registar zaposlenih u javnom sektoru, uključujući i lokalni nivo i državna preduzeća.\nSvako u vlasti pokušava da optimalizuje svoju poziciju, da minimalizuje svoje troškove i promašaje, kao i da maksimalno naduva rezultate i stvara neku vrstu Potemkinovih sela, kaže za Radio Slobodna Evropa politički analitičar Zoran Stojiljković:\n“Tu se radi o još jednoj stvari – pokušaju da se Vlada umetne između svojih nezadovoljnih, siromašnih i frustriranih građana i zahteva međunarodnih finansijskih institucija i da u tom limbu pokuša da preživi. Time se istovremeno upućuje poruka da vi u stvari niste krivi, da ste sve pokušavali, ali da je to nešto što je ultimatum tih međunarodnih finansijskih organizacija. S treće strane, međutim, to što je sada deo vladajuće koalicije, koja ima tu svoju nekakvu nacional-populističku prošlost, to malo sklanja sa strane da se ta veza koja postoji između onoga što ste ispregovarali, a o čemu niste upoznali građane, prosto prikrije i da se onda pokaže kako to nije ultimatum nego da je nešto što se nije moglo izbeći”, kaže Stojiljković.\nTakvo ponašanje vlasti posledica je toga što ona nema rezultate, smatra Aleksandar Stevanović iz Centra za slobodno tržište.\n“Ti rezultati su virtuelni i kada se dođe na domen nečega konkretnog, vi tu nemate čime da se pohvalite. Ne vidim korist od takvog postupanja, ali biće da je to posledica toga da mi, u suštini, nemamo državu kao jedan organizovani sistem upravljanja zemljom, njenim resursima, kolektivnim donošenjem odgovora, nego imamo, nažalost, nešto što mnogo više liči na jedan provizorijum nepovezanih elemenata, pa je tu moguće svašta da se desi”, ocenjuje Stevanović.\nMeđu prećutkivanim merama koje proizilaze iz sporazuma sa MMF-om je i poskupljenje električne energije. Odgovarajući na pitanja novinara da li će se možda uvesti akcize na struju i da li će struja poskupeti od 1. aprila, predsednik Vlade Aleksandar Vučić je krajem februara rekao da do tada o tome uopšte nije razgovarano. A ministar energetike Aleksandar Antić je nedavno reako “videćemo da li će struja uopšte poskupeti”.\nUpitan o odgovornosti resornog ministra za ovakvo obmanjivanje javnosti, Aleksandar Stevanović kaže:\n“Pa, ja ne bih uzeo da je on najodgovorniji za to, imajući u vidu njegov objektivni položaj u Vladi, stvarno ga ne bih apostrofirao više od bilo koga drugog u toj celoj priči. To je jednostavno način kako se rukovodi zemljom i on je tu samo jedan primer koji će možda za petnaest dana biti zasenjen nekim drugim koji ne zna šta se dešava u njegovoj oblasti iako bi morao da zna. Tu je, dakle, reč o lošem vođenju države, koje počiva na tome da ne verujete u institucije, u vladavinu prava i u sistem. Kad nemate vere u te tri stvari, vi ne možete dobro da vodite modernu državu”, kaže Stevanović.\nNakon što su već vrapci na grani propevali da će od aprila struja ipak biti skuplja za 15%, ministar finansija Dušan Vujović kašnjenje vesti o tome objasnio je time da Vlada nije htela da "opterećuje" građane pre objave programa dogovorenog sa Međunarodnim monetarnim fondom.\nMedijsku manipulaciju, takoreći rimejk devedesetih, kako bi se po svaku cenu sačuvao stečeni politički rejting, čak neku vrstu “protektorata nad nesuvislim građanima” prepoznaje politički analitičar Zoran Stojiljković u ovakvom odnosu vlasti prema građanima.\n“Mislim da je to deo jedne ukupnije strategije u kojoj se naše vlasti postepeno uče medijskim manipulacijama, koje idu čak i na to da se građani tretiraju kao politički maloletnici, kao neka amorfna masa koju treba medijski oblikovati i lepiti. Dakle, s jedne strane smo fokusirani na crne hronike, a s druge strane pokušavamo da živimo u nekom paralelnom svetu u kome u medijima život izgleda daleko bolje nego u stvarnosti. To je opet neki rimejk devedesetih i onog čuvenog slogana ‘kako bih voleo da živim u svetu Dnevnika RTS-a, u kojem nam je svakog dana u svakom pogledu sve bolje. Ta matrica se ponovo obnavlja, jednostavno se uvodi neka vrsta protektorata nad građankama i građanima Srbije, pa im se u skladu sa tim docira i dozira poželjna vrsta vesti”, zaključuje Zoran Stojiljković.


Bušova adminsitracija nije iskrena prema iraèkim Kurdima - 2003-02-21\nBivši amerièki ambasador u Hrvatskoj Piter Albrajt oglasio se ovih dana u listu Njujork Tajms mišljenjem da Bušova administracija nije otvorena prema iraèkim Kurdima... A dnevnik Vašington post se bavi cenom saradnje Ankare sa Vašingtonom u sluèaju ratu protiv Iraka. Prenosimo izvode iz oba lista:\nBivši ambasador u Hrvatskoj Piter Albrajt ovako razmišlja o razvoju situacije po Kurde:\n”Dok se Bušova adminsitracija upinje da pridobije podršku Turske za rat protiv Iraka, naši saveznici Kurdi na severu Iraka shvataju da æe ih Amerika ponovo prevariti. Specijalni predsednièki izaslanik za iraèku opoziciju, Zalmaj Halilzad, rekao je ovog meseca kurdskim liderima u Ankari da prihvate razmeštaj velikog broja turskih vojnika koji æe - navodno radi pružanja humanitarne pomoæi - uæi u severni Irak posle amerièke invazije. On je takodje rekao Kurdima... da se odreknu planova o samoupravi dodajuæi da na stotine hiljada ljudi proteranih od strane Sadama Huseina neæe biti u stanju da se vrati kuæama... To budi medju Kurdima gorke uspomene: oni okrivljuju Henrija Kisindžera što ih je sedamdesetih podsticao na uzbunu, a onda tiho ustuknuto kad im je iranski Šah, posle nagodbu sa Irakom, zaustavio doturanje amerièke pomoæi. Posle zalivskog rata, prvi predsednik Buš je pozvao iraèki narod da zbaci Sadama Huseina. Kada su Kurdi pokušali da to uèine, amerièka vojska je dopustila da ih iraèki bojni helikopteri pobiju. Buš je donekle oprao obraz kad je mesec dana kasnije uklonio iraèke snage iz regiona i omoguæio stvaranje prve samostalne kurdske teritorije u novijoj istoriji.\nAmbasador Galbrajt nastavlja da Turska - èiju podršku Amerikanci traže - zahteva od Vašingtona èvrsta uveravanja da neæe biti stvorena odvojena kurdska država. Prema njegovom mišljenju, Kurdi su dali sve od sebe da udovolje turskim i amerièkim obzirima obeæavši da neæe tražiti nezavisnost i da æe se zadovoljiti samoupravom. Medjutim, zakljuèuje Galbrajt, uprkos dramatiènom progresu Kurda ka stvaranju ”istinske države unutar države“ u severnom Iraku, Amerika je u ovom sporu uzela stranu Turske.\nA Vašington post je ove nedelje doneo veliki napis o zahtevima Turske da Vašington znatno osnaži paket pomoæi od više milijardi dolara da bi Turksa primila amerièke vojnike. Ti zahtevi, smatra Vašington post, prete da poremete planove Bušove administracije da se Turska koristi za otvaranje severnog fronta u ratu sa Irakom. Odlaganje turskog odobrenja primoralo je 4 amerièka broda natovarena tenkovima i drugom teškom opremom za 4. pešadijsku diviziju da èekaju uz tursku obalu, napominje Vašington post. U istom listu objavljen je i izveštaj iz mesta Gobtapa, na iraèkoj terotoriji pod kurdskom kontrolom, u kojem se opisuju liène patnje i želja za osvetom Kadira Ismaila Alija èija su supruga, deca i svi ostali èlanovi porodice pobijeni u napadu iraèkih snaga hemijskim oružjem. Poruka izveštaja glasi da mnogi Kurdi na severu Iraka žele da osvete rodjake i prijatelje, žtrve Sadamovog režima kojih ima - kako Kurdi tvrde - preko 180 hiljada.\nMedjutim, nastavlja se u Vašington postu, želja za borbom protiv Bagdada nije sveprisutna medju Krudima. U Halabdži Kurdi koji su preživeli zloglasni iraèki napad hemijskim oružjem priželjkuju pad Sadama Huseina ali ne žude za podnošenjem novih žrtava.


Aleks Krunić pobedom startovala u Rabatu - Sportske.net\nAleks Krunić pobedom startovala u Rabatu\nNajbolje rangirana srpska teniserka plasirala se u drugo kolo turnira u Rabatu, u Maroku.\nWTA - Krunić se približila povratku u Top 50Istanbul - Krunićeva završila učešće i u dubluIstanbul - Aleks Krunić bez plasmana u četvrtfinaleAleks Krunić uspešno startovala u IstanbuluČarlston - Kraj za Aleksandru Krunić\nAleksandra Krunić pobedom je započela svoje učešće na turniru u Rabatu. Ona je danas u prvom kolu ovog turnira savladala špansku predstavnicu Laru Aruabarenu-Vesino sa 2:1, po setovima 6:2, 6:7 (0:7) i 6:2.\nMeč je trajao dva sata i 17 minuta, a najviše uzbuđenja doneo je drugi set. Bilo je mnogo obrta u tom periodu, ukupno osam brejkova, po četiri na obe strane.\nPrvo je Aruabarena povela sa 2:0, Krunić je izjednačila na 2:2, španska teniserka potom dolazi do nove ubedljive prednosti (5:2), ali se Srpkinja opet nije predavala i izjednačila na 5:5.\nU narednom gemu Krunićeva je imala servis za vođstvo, ali ga nije dobila, da bi zatim dobila naredni gem na servis rivalke i izborila taj-brejk. Ipak, u taj-brejku 7:0 za Aruabarenu, koja je uspela da izjednači u setovima.\nAli, u trećem, baš kao i u prvom setu, Aleksandra Krunić bila je ubedljiva, oba je dobila sa po 6:2 i plasirala se u drugo kolo, gde će se sastati sa još jednom španskom predstavnicom - Sarom Soribes Torno, 129. na WTA listi.\nWTA - Napredak Nine Stojanović, pad ostalih srpskih teniserki


Marinović pred Megu: Spremni smo za novi izazov - SPORTSKI ŽURNAL\nUtakmica Borca i Mege na programu je sutra od 18.00\nFOTO: aba-liga.com/kk Mornar-Barsko zlato/MEDIA Pro\nTrener košarkaša Borca Marko Marinović rekao je danas da je pozitivan rezultat protiv Mornara uticao na samopouzdanje njegove ekipe i istakao da je čačanski tim spreman za novi izazov u ABA ligi, duel protiv Mege.\n"Težak raspored koji nam je zapao doveo nas je u situaciju da igramo tri utakmice protiv rivala koji su pre početka sezone svrstavani u favorite za vrh tabele. Verovali smo u sebe, pa smo u Bar otišli da odigramo najbolje što možemo. Uspeli smo da kontrolišemo meč gotovo sve vreme, zasluženo smo pobedili", rekao je Marinović za klupski sajt.\n"To je velika stvar za nas, tako da nam trijumf mnogo znači", dodao je on.\nKošarkaši Borca dočekuju sutra ekipu Mege, u utakmici četvrtog kola ABA lige.\nČačanki tim u ovaj meč ulazi sa jednom pobedom i dva poraza, dok Mega ima skor 2/1.\n"Pred nama je utakmica sa Megom, ekipom koja će u Čačak doći rasterećeno, jer ima dve pobede. Kod rivala se ništa nije promenilo u odnosu na ranije godine, jer i dalje ima jedan od najmlađih i najtalentovanijih timova, ne samo u jadranskoj ligi, već i čitavoj Evropi", rekao je Marinović.\n"Mega ima svoje adute, isto kao i mi. Spremni smo za novi izazov, tako da jedva čekamo utakmicu u nedelju veče", dodao je trener Borca.\nBorac će i sutra moći da računa na podršku nekoliko stotina svojih navijača.\n"Prošli put sam propustio da zahvalim navijačima na velikoj podršci protiv Cedevita Olimpije. Moram da kažem da nas je malo i poremetilo prisustvo publike, jer ih više od godinu dana nije bilo u dvorani. Igrači, baš kao i ja, bili smo malo stisnuti u želji da pokažemo sve što znamo", rekao je Marinović.\n"Nadam se da ćemo ispraviti to u nedelju i da ćemo im se zahvaliti na podršci jednom pobedom", zaključio je trener čačanskog tima.


republika srpska | CazinNET\nrepublika srpska, fbih, bosna i hercegovina, zdravlje\nRepublika Srpska nema niti jednog kardiohiruga ni za djecu ni za odrasle.\nDragan Unčanin, predsjednik Udruženja kardiologa u RS-u, rekao je za Nezavisne novine kako pacijenti iz RS-a na liječenje idu u FBiH (Tuzlu, Sarajevo i Mostar) ili nekih od centara u Srbiji.\nrepublika srpska, državljanstvo, građani\nNarodna skupština RS-a ima 20 sekretara, plate od 1.300 do 1.700 KM\nrepublika srpska, skupština, podaci\nZapošljavanje sve većeg broja službenika u javnom sektoru i gomilanje administracije u državnim, entitetskim, opštinskim i kantonalnim institucijama u BiH često je pod lupom javnosti i podložno različitim analizama i kritikama.\nRaspitali smo se kakva je situacija u Narodnoj skupštini Republike Srpske, odnosno da li obim administrativnih poslova o ovoj zakonodavnoj instituciji zahtjeva angažman čak 20 sekretara.\nhelikopter, republika srpska, zaduženja\nbosna i hercegovina, ustavni sud bih, republika srpska\nFunkcioneri iz entiteta Republika Srpska jasno su poručili kako odluka Ustavnog suda BiH o knjiženju vojne imovine neće biti sprovedena.\nAnalizirajući dosadašnju praksu rada Tužilaštva BiH, izvjesno je da političari iz RS-a samo govore istinu s obzirom na to da pravosudni sistem još uvijek nema kapaciteta ili volje da se upusti u kažnjavanje subjekata koji ne poštuju najviši pravni akt države, Ustav BiH.\nVučić: Deklaracija Srbije i RS-a je "benigni dokument" koji će svi priznati\nrepublika srpska, srbija, aleksandar vučić, milorad dodik


Mekalister: Srbija mora da usklađuje spoljnu politiku sa EU | EurActiv Srbija\nMekalister: Srbija mora da usklađuje spoljnu politiku sa EU\nObjavljeno : 14.07.2016.\t Tweet\nIzvestilac Evropskog parlamenta za Srbiju Dejvid Mekalister izjavio je 14. jula u Beogradu da Srbija kao kandidat za članstvo u EU mora progresivno da usklađuje svoju spoljnu i bezbednosnu politiku s EU i da primenjuje restriktivne mere gde god je to neophodno. Mekalister je takođe naglasio da Unija ostaje posvećana proširenju, posebno na šest država Zapadnog Balkana. Ministar spoljnih poslova Srbije kazao je da je članstvo u EU prioritet Srbije ali da se od nje, kada je u pitanju usklađivanje spoljno-bezbednosne politike, ne može očekivati da uvodi sankcije prijateljima. Zvaničnica EU za spoljnu politiku istakla je pak da nova Globalna strategija EU predviđa pravično i strogo uslovljavanje u procesu proširenja.\nGovoreći na konferenciji "Globalna strategija spoljne i bezbednosne politike EU i Zapadni Balkan", Mekalister je podsetio na rezoluciju Evropskog parlamenta u kojoj je Srbija pozvana da progresivno uskladi svoju politiku s politikom EU, uključujući odnos prema Rusiji, kao i na to da je EP sa žaljenjem konstatovao zajedničke vojne vežbe Srbije i Rusije.\n"EP je time pokušao da signalizira Srbiji da nastavljanje dualnog pristupa Rusiji ne može da se na duge staze toleriše, jer agresivnost Rusije ne može da se toleriše", rekao je Mekalister i dodao da EU uzima u obzir prijateljske i jake odnose Srbije s Rusijom.\nTakođe je rekao da je Srbija sprovela deset puta više zajedničkih vojni vežbi sa zapadnim saveznicima nego sa Rusijom, ali da ne zna da li su toga svi svesni u Briselu.\n"Žan-Klod Junker i ja smo u više navrata naglašavali da svih šest zemalja Zapadnog Balkana moraju biti uključene u sve strateške projekte vezane za energetiku", dodao je Mekalister.\nMekalister je rekao da je Srbija ostvarila značajan napredak na putu u EU i da je otvaranje poglavlja 23 i 24 sledeće sedmice "odavno zasluženo".\n"Zemlje Zapadnog Balkana nemaju samo evropsku perspektivu, nego imaju evropsku budućnost", rekao je Mekalister, izrazivši nadu da će i druga nova poglavlja biti otvorena za vreme slovačkog predsedavanja EU.\nMekalister je pohvalio kontinuirano učešće Srbije u civilnim i vojnim misijama EU i doprinos Srbije zajedničkim ciljevima, dodavši da je angažman Srbije u misijama EU i UN impresivan.\n"Vi ste se posvetili i uložili u dobru saradnju s NATO", rekao je Mekalister i dodao da su odnosi Srbije i NATO od koristi za Srbiju, Alijansu i region.\nTakođe je ponovio da članstvo u EU ne zahteva članstvo u NATO.\nGovoreći o mogućim posledicama Bregzita, Mekalister je ocenio da je ishod referenduma u Velikoj Britaniji bio "užasna greška" ali da se mora prihvatiti, kao i da je proces proširenja prvi put postao reverzibilan i da niko ne zna šta će se dešavati.\n"EU se suočava s velikim neizvesnostima i izazovima i čvrsto verujemo da treba da jačamo a ne da slabimo posvećenost procesu proširenja", rekao je Mekalister ocenivši da je politika proširenja do sada bila uspešna i da je doprinela promovisanju stabilnosti i bezbednosti u Evropi.\n"Nastavite sa svojim dobrim radom, idite dugim putem koji ide ka članstvu u EU. To neće biti lako, ali ima puno ljudi koji vam pružaju podršku. Siguran sam da ćete, kada to bude neophodno usaglasiti i svoju spoljnu i bezbednosnu politiku", izjavio je Mekalister.\nNa konferenciji za novinare posle skupa Mekalister je kao spoljne i unutrašnje izazove za EU naveo ponašanje Rusije u Ukrajini, Bliski istok, terorizam i Bregzit, ali je naglasio da Unija ostaje posvećana prošrenju, posebno na šest država Zapadnog Balkana.\nNema stabilnosti Evrope bez stabilnosti Balkana, rekao je Mekalister i pohvalio Srbiju zbog politike pomirenja i dobrosusedskih odnosa.\nGovoreći o Kosovu, Mekalister je rekao da pet članica EU nije priznalo Kosovo i da u odnosu Beograda i Prištine nije reč o formalnom priznanju, već o normalizaciji odnosa.\nOn je dodao da očekuje napredak u sprovođenju dogovora s obe strane i naveo primere energetike, telekomunikacija, mosta u Kosovskoj Mitrovici i Zajednice srpskih opština.\nNemački poslanik u Evropskom parlamentu je kao primer dobrih odnosa Srbije i Nemačke naveo venčanje srpske teniserke Ane Ivanović i nemačkog fundbalera Bastijana Švajnštajgera.\nDačić: Ne očekujte od Srbije da uvodi sankcije prijateljima\nMinistar spoljnih poslova Srbije Ivica Dačić izjavio je na konferenciji da je članstvo u EU neupitan prioritet Srbije, ali da kada je u pitanju usklađivanje spoljno-bezbednosne politike, od Srbije se ne može očekivati da uvodi sankcije svojim prijateljima.\nDačić je rekao da oni koji su na međunarodnoj sceni prijatelji nezavisnosti Kosova i koji podržavaju nešto protiv Srbije, ne mogu očekivati da ona zatvara vrata i uvodi sankcije prijateljima.\nDačić je takođe izrazio nadu da će Srbija ponovo imati spoljnu politiku usaglašenu s politikom EU preko 90%, ali i izrazio nadu da će se dotad normalizovati odnosi Rusije i EU.\nMinistar je rekao i da ohrabruje odluka da se otvore oglavlja 23 i 24 i da će Srbija raditi da do kraja godine otvori i druga poglavlja, kao što su poglavlja 5, 20, 25 i 26.\nDačić je dodao da će Srbija kroz proces skrininga vezano za poglavlje 31 (spoljna politika) morati da pogleda i neka dokumenta koja inače čine samo ovo poglavlje, a to je Strategija odbrane i nacionalne bezbednosti.\nToči: Strategija EU predviđa strogo uslovljavanje procesa proširenja\nNova Globalna strategija EU predviđa pravično i strogo uslovljavanje u procesu proširenja, kao i da taj proces daje rezultate koji će građani osetiti, izjavila je na skupu u Beogradu specijalna savetnica za Strategiju visoke predstavnice EU za spoljnu i bezbednosnu politiku Natali Toči.\nU Strategiji je data realistična procena koja ukazuje na zajedničke izazove i mogućnosti kao što su migracije, povezanost, energetika, rekla je Toči i dodala da se na Zapadni Balkan u tom dokumentu gleda kao na "strateško prednje dvorište" EU.\n"Strategija naglašava pravično i strogo uslovljavanje gde moramo kristalno jasno da znamo dokle se stiglo u realizaciji preuzetih obaveza", rekla je Toči.\nToči je dodala da se taj proces neće završiti preko noći, ali da će se do trenutka kada se Srbija postane članica, EU sigurno promeniti, "možda i u tom smislu da će olakšati neka buduća proširenja".\nOna je kazala i da je spoljna politika oblast u kojoj je EU više ujedinjena u odnosu na neke druge oblasti, kao što su ekonomija ili politika azila, i oblast koja može da se pomeri na viši nivo i koja nije "zatrovana evroskepticizmom".\nŠefica pregovaračkog tima Vlade Srbije za pregovore sa EU Tanja Miščević rekla da je specijalna savetnica za Strategiju visoke predstavnice EU za spoljnu i bezbednosnu politiku na konferenciji insistirala na vrlo snažnom, kredibilnom uslovljavanju zemlje kandidata kao elementa razvoja odnosa.\n"To za nas znači nekakvu obavezu, posebno u oblasti spoljne i bezbednosne politike", rekla je Miščević.\nImajući u vidu da su u Strategiji definisani neki novi izazovi i pretnje, pre svega hibridni izazovi i povezanost spoljne i unutrašnje bezbednosti, Miščević je rekla da je sledeći korak Srbije da razmotri izmene svojih strateških dokumenata, Strategije odbrane i Strategije nacionalne bezbednosti.\nKonferenciju "Globalna strategija spoljne i bezbednosne politike Evropske unije i Zapadni Balkan" organizovao je u Beogradu Centar za međunarodne i bezbednosne poslove (ISAC Fond).\n: Srbija se pridružuje EU u svemu osim u sankcijama Rusiji\n: Miščević: Pooštravanje sankcija Rusiji uticalo bi na odnos sa EU\n: Strategija EU: Politika proširenja ulaganje u bezbednost\n: Uskoro otvaranje poglavlja 23 i 24


Beta 22. maja 2019. 09:20\nStranka slobode i pravde (SSP) navela je danas da je iznošenjem neistinitih ocena o stanju srpske ekonomije, kako ta stranka navodi, Medjunarodni monetarni fond (MMF) postao saučesnik u uništavanju Srbije.\nSSP je navela da u Srbiji „sedam godina nije započeta nijedna sistemska reforma“ koja bi unapredila život gradjana i upitala šefa Misije MMF-a Jana Kejsa Martejna koje je to ključne reforme Srbija sprovela, kako je on to juče izjavio.\n„Da li je reforma kada se kineskim, američkim i ruskim izvodjačima bez tendera daju ugovori vredni preko pet milijardi evra za gradnju infrastrukture? Da li je reforma kada bukvalno poklanjamo prirodna bogatstva poput državne zemlje u PKB-u ili rude bakra, srebra i zlata u RTB Bor, da bi nakon godinu dana otkupljivali tu istu zemlju za auto-put ili kupovali zlato na svetskoj berzi“, navodi se u saopštenju.\nSSP je upitao da li je reforma to što je „EPS nestručnim rukovodjenjem doveden na granicu likvidnosti ili to što Srbija ima spoljnotrgovinski deficit najveći u istoriji“.\n„Da li je posledica tih reformi prepolovljen rast BDP-au prvom kvartalu, pad industrijske proizvodnje za 1,9 odsto i povećanje javnog duga za 400 miliona evra od početka godine“, naveo je SSP.


Potvrđena oslobađajuća presuda Periću i ostalima – mojKontakt portal – Radio Televizija Kontakt\nOdbrane optuženih tražile su u završnim riječima oslobađajuću presudu, smatrajući da se ništa objektivno nije promijenilo u odnosu na prvostepeni postupak.\nSud BiH je 27. marta 2012. godine bivše policajce Stanice javne bezbjednosti u Kalinoviku oslobodio optužbi da su pomagali u progonu Bošnjaka, učestvujući u hapšenju civila i njihovom odvođenju u školu “Miladin Radojević” i “Barutni magacin”, gdje je najveći broj zatočenih ubijen.\nRadivoje Lazarević, branilac Aleksandra Cerovine, rekao je da ne postoji uzročno-posljedična veza između dovođenja civila i njihovih ubistava, te da se to ne može povezati sa optuženima, koji su “samo izvršavali naređenje za dovođenje civila”.\nOdbrana optuženog Perića ostala je kod završne riječi date pred prvostepenim vijećem, dok je Refik Serdarević, branilac Dodera, rekao da njegov branjenik nije učestvovao ni u kakvim radnjama kod opštine, gdje su civili dovedeni, osim što je bio na obezbjeđenju, prenosi Birn.\nOdbrana Terzića osvrnula se na diskriminatorsku osnovu koja se odnosi na optuženog, navodeći kako je optuženi u to vrijeme imao 22 godine, te da je bio mladalački nezreo da bi mu iko povjerio diskriminatorsku namjeru i da bi ih Tužilaštvo, ako su postojali ti dokazi, do sada prezentovalo.


7 PRIMENJENIH SNAGA | Toplotna svojstva Njujork, NY\nNajveća, najviša izgradnja pasivne kuće na svetu pomaže gradu Njujorku da ispuni agresivne ciljeve emisije CO2\nGrad Njujork je zadao sebi ambiciozne ekološke ciljeve. Cilj mu je da smanji emisije CO2 na Menhetenu za 50 procenata do 2030. godine, a 80 procenata na nivou grada do 2050. U gusto naseljenoj metropoli gde izgrađena sredina stvara 70–75 procenata emisija gasova koji izazivaju efekat staklene bašte, a skoro sve generišu sistemi za grejanje i hlađenje, bolje zgrade predstavljaju rešenje.\nThe House u Cornell Tech školi pokazuje šta je moguće. Imajući 26 spratova, rezidencijalni objekat za studente, osoblje i fakultet predstavlja najveću i najvišu ikada napravljenu zgradu prema zahtevnom standardu pasivne kuće. Ovaj pristup građenju, koji je potekao iz Nemačke, maksimalno koristi upotrebu pasivnih mera (ili rešenja) za smanjenje potrebe za energijom korišćenjem izolacije u dizajnu objekta. Stroga ograničenja korišćenja energije za zagrevanje, hlađenje i toplotnu izolaciju primenjeni su kao kriterijumi, kako bi se glavni fokus postavio na efikasnost.\nVisoko kvalitetna izolacija je centralna za pasivnu gradnju, stvarajući optimalnu unutrašnju klimu svodeći potrebu za aktivnim grejanjem i hlađenjem na minimum. U objektu The House, arhitekte su koristili isključivo ROCKWOOL proizvode od kamene vune. CAVITYROCK® polukrute izolacione ploče debljine 280 mm, kao i AFB® i ROCKBOARD® su korišćeni za oblaganje zgrade u izolovani omotač. Ne samo pomažući objektu The House da ispuni standard pasivne kuće, nezapaljiva kamena vuna obezbeđuje zvučnu izolaciju i bezbednost od požara koji su nužni u višespratnim rezidencijalnim zgradama.\nProcenjeno je da će The House uštedeti 882 tona CO2 emisija godišnje – ekvivalent sađenja 5.300 novih stabala drveća – pomažući gradu Njujorku da postigne svoj cilj i umanji svoj ekološki otisak.\nCornell Tech, Njujork\nTip objekta Zgrada univerziteta\nTip proizvoda CAVITYROCK, AFB, ROCKBOARD\nProcenjeno je da će The House uštedeti 882 tona CO2 emisija godišnje – ekvivalent sađenja 5.300 novih stabala drveća.


Starčević: Ne bježimo od uloge favorita protiv Mladosti, znamo da im je ključni meč – Sport Centar Starčević: Ne bježimo od uloge favorita protiv Mladosti, znamo da im je ključni meč – Sport Centar\nSlobodan Starčević, trener koji je nedavno preuzeo ekipu Radnika iz Bijeljine, otkrio je kako se raduje debiju sa ovim timom u Premijer ligi Bosne i Hercegovine.\nNakon uspješne provjere u Kupu RS, Starčević je govorio o predstojećem duelu svog tima protiv Mladosti Doboj – Kakanj.\n“Raduje me da sam se priključio ekipi kao što je Radnik. Veoma dobro organizovan i kvalitetan klub, pa nisam puno razmišljao oko toga. Riječ je o kvalitetnoj ekipi koja godinama igra zapaženu ulogu u Premijer ligi. Počeo sam rad četvrtfinalnom utakmicom Kupa RS protiv Rudara, ali smo i tu potvrdili da imamo karakter i motiv, te smo se plasirali u polufinale”, ističe Starčević i nastavlja:\n“To nam je bila dobra uvertira za utakmicu protiv Mladosti DK, jer znamo da im je ovo jedna od ključnih utakmica u borbi za opstanak. Svjesni smo kvaliteta i ne bježimo od uloge blagog favorita. Ako bi se vratili sa tri boda kući, to bi bilo prelijepo pred moju prvu utakmicu na domaćem terenu”.


Polovina Evropljana ne zna koliko njihovi (ukradeni) lični podaci vrede – Personal magazin\nIako su mnogi od nas čuli ili su čak i bili žrtve sajber kriminala kao što su krađa podataka i/ili identiteta, čini se da relativno mali broj ljudi zna vrednost…\nIako su mnogi od nas čuli ili su čak i bili žrtve sajber kriminala kao što su krađa podataka i/ili identiteta, čini se da relativno mali broj ljudi zna vrednost ukradenih informacija. Nova studija kompanije Kaspersky Lab, koja obuhvata više od 7000 korisnika iz zemalja širom Evrope, otkriva rasprostranjen strah od krađe i nezakonitog korišćenja ličnih podataka, ali takođe pokazuje da mnogi često nisu sigurni u pogledu vrednosti njihovih podataka i u koje svrhe bi kriminalci mogli da ih koriste.\nDok je 59% ispitanika u istraživanju kompanije Kaspersky Lab svesno da kompanije mogu da zarađuju prodajom njihovih ličnih podataka drugim stranama, 50% ne zna koliko njihovi podaci vrede, bilo preduzećima ili kriminalcima. Kao rezultat toga, njihov pristup bezbednosti podataka može biti rizično nizak i olakšavajući za kriminalnu krađu podataka i činjenje krivičnih dela.\nČinjenica je da podaci, čak i oni koje mnogi ljudi smatraju bezazlenim, rutinski mogu biti ukradeni i mogu se prodavati na dark web-u. Na primer, ukradeni medicinski dokumenti, koji su se prodavali po ceni između 70 i 100 dolara u 2016. godini, sada se prodaju po dosta nižoj ceni jednostavno zato što ih ima mnogo više u opticaju.\nDodatna istraživanja Globalnog istraživačkog i analitičkog tima kompanije Kaspersky Lab uzimaju u obzir i veličinu ovog problema. Istraživači su otkrili da kriminalci mogu prodavati nečiji kompletan digitalni život za manje od 50 dolara; uključujući podatke sa ukradenih naloga na društvenim mrežama, bankarske podatke, udaljenog pristupa serverima ili desktopu, pa čak i podatke popularnih servisa kao što su Uber, Netflix i Spotify, kao i sa sajtova za igre, dejting aplikacije i porno sajtove koji mogu da skladište informacije sa kreditnih kartica . U međuvremenu, istraživači su otkrili da je cena plaćena za jedan hakovan račun sve niža, pri čemu se najviše prodaje za oko 1$ po računu, a kriminalci nude popuste za kupovinu u većem broju.\nDejvid Džejkobi (David Jacoby), viši istraživač bezbendosti u kompaniji Kaspersky Lab, izjavio je u svom istraživanju: “To je poptupno neverovatno, ali u osnovi možete prodati nečiji kompletan digitalni život za manje od 50 dolara. Većina ljudi starosti između 15 i 35 godina registrovana je na preko 20 različitih onlajn usluga dok redovno koristi samo oko 10, što olakšava hakerima da ostaju nezapaženi i zarađuju svoj novac.”\nNajčešći način kojim kriminalci kradu ovu vrstu podataka prevenstveno je putem fišing kampanja ili eksploatacijom bezbednosnih ranjivosti na vebu u softveru aplikacije. Nakon uspešnog napada, kriminalac dobija pakete lozinki koji sadrže kombinaciju i-mejlova i lozinki za hakovane servere. Kod mnogih ljudi koji koriste istu lozinku za nekoliko naloga, napadači bi mogli da koriste ove informacije kako bi pristupili nalozima na drugim platformama.\nZanimljivo je da neki kriminalci koji prodaju podatke čak svojim kupcima pružaju i doživotnu garanciju, pa ako jedan nalog prestane da radi, kupac će dobiti novi potpuno besplatno.\nUkradeni podaci: Vrednost i raznovrsnost\nUkradeni podaci mogu imati ograničenu vrednost preprodaje, ali se ta vrednost ogleda u mogućnosti korišćenja u više namena. To bi moglo izazvati ogromne probleme za žrtvu, jer može izgubiti novac i/ili reputaciju, biti krivično gonjen zbog duga koji je neko drugi napravio u njihovo ime, ili čak osumnjičen za zločin koji je neko drugi počinio koristeći njegov identitet. U najmanju ruku oni će morati da potroše vreme da ponovo obezbede svoje naloge. Međutim, mogu postojati još rasprostranjeniji efekti krađe podataka. Kriminalci teže da rade zajedno, a novac koji se zarađuje prodajom podataka može se koristiti za finansiranje tgovine drogom, oružjem i različitih oblika organizovanog kriminala. Ukradeni identiteti se mogu koristiti za falsifikovanje pasoša za žrtve trgovine ljudima ili za počinjenje mnogih drugih oblika kriminala.\nSvi smo u dužnosti da preduzmemo nešto. Jasno je da hakovanje podataka predstavlja glavnu pretnju za sve nas, a to se odnosi i na individualni i društveni nivo, jer ukradeni podaci finansiraju mnoge društvene zločine. Na sreću, postoje koraci koje možemo preduzeti kako bismo ovo sprečili.\nDejvid Džejkobi (David Jacoby) iz kompanije Kaspersky Lab kaže: “Krađa podatak i identiteta su izuzetno uobičajeni događaji, ako se ne ponašate zaštitnički prema svojim podacima, onda je vrlo moguće da ćete i vi postati žrtve. Hakeri ne ciljaju samo razvijene biznise ili poznate ličnosti; Svi podaci imaju vrednost i mogu se prodati. Štaviše, trgovina ukradenim podacima finansira neki veoma ozbiljan zločin. Svi smo dužni da se zaštitimo, da zaustavimo ove opasne i iscrpljujuće zločine. Srećom, postoje koraci koje možemo preduzeti kako bismo ovo sprečili, uključujući i korišćenje softvera za sajber bezbednost, i svest o količini podataka koje pružamo besplatno – posebno na javno dostupnim profilima društvenih mreža ili organizacijama.”\nOvi rizici se mogu izbeći preduzimanjem nekoliko jednostavnih bezbednosnih koraka, koji bi trebali postati sastavni deo digitalnog života svakog korisnika:\nDa biste bili bezbedni od fišinga, uvek proverite da li su link adrese i i-mejl pošiljaoca originalni pre nego što kliknete na bilo šta. Robustno bezbednosno rešenje će vas takođe upozoriti ukoliko pokušate da posetite fišing veb stranicu.\nDa biste izbeglicurenje podataka koje bi moglo naškoditi vašem digitalnom identitetu, nikada ne koristite istu lozinku za više veb lokacija ili usluga. Da biste kreirali jake lozinke i izbegli poteškoće da ih zapamtite, koristite određenu aplikaciju za upravljanje lozinkama\nDa biste saznali ko ima vaše lične podatke, koristite usluge kao što je me koji automatski pretražuju podatke o korisniku u velikom broju izvora (Beta verzija je dostupna u Velikoj Britaniji, sa planom za širu dostupnost u 2019. godini).\nPolovina Evropljana ne zna koliko njihovi (ukradeni) lični podaci vrede was last modified: November 8th, 2018 by Redakcija


VIDEO: Policajac ubio Afroamerikanca tokom bekstva u automobilu | Novosadski informativni portal 021\nAutomobil je napustio Braunovo dvorište i udario u drvo nedugo zatim, rekla je Demetrija Vilijams, koja živi u istoj ulici. Ona je rekla da je istrčala iz kuće nakon što je čula pucnjavu i videla da policajci u automobil ispaljuju još metaka.\n"Kada su otvorili vrata, čovek je već bio mrtav. Bio je prevrnut", rekla je Vilijams, koja je pokušala reanimaciju, ali bez uspeha.\nZamenik šerifa iz okruga Paskvotang poslat je na plaćeno odsustvo dok traje istraga unutrašnje kontrole, rekao je šerif Tomi Vuten Drugi.\nNa desetine ljudi se okupilo na mestu pucnjave u Elizabet Sitiju, mestu od oko 18.000 ljudi, 274 kilometara severoistočno od glavnog grada Severne Karoline, Ralija, gde su izrazili bes i stali uz Braunovu porodicu.


Tanjug 10. aprila 2021. 15:58\nBEOGRAD – Izvršni potpredsednik „Evropa nostre“ Gi Klos izjavio je da upisom manastira Visoki Dečani na ovogodišnju listu sedam najugroženijih spomenika kulture u Evropi ta organizacija želi da privuče veću pažnju domaće i inostrane javnosti na dugogodišnju ugroženost tog izuzetnog spomenika kulture koji se još od 2006. godine nalazi na Listi svetske baštine u opasnosti.\nKlos je za Novosti istakao da je ta organizacija spremna da se angažuje kako bi u otvorenom i konstruktivnom razgovoru sa svim zainteresovanim stranama bio pronađen izlaz iz sadašnje situacije.\n„U narednom periodu ćemo razgovarati sa svima kako bismo ustanovili i sagledali detaljno i sveobuhvatno činjenično stanje, saslušali sva mišljenja i interpretacije i kako bi naši evropski stručnjaci potom publikovali detaljan izveštaj o sadašnjoj situaciji i predložili put za prevazilaženje još otvorenih pitanja“, istakao je Klos.\nOn je ocenio da manastir Dečani ne treba da bude izvor sukoba između različitih zajednica koje žive na prostoru Balkana, već bi trebalo da postane dragocena spona između svih ljudi koji su posvećeni evropskim vrednostima i žele da se na taj prostor trajno vrati dijalog i mir među narodima.\nLideri privremenih institucija samouprave u Prištini Vjosa Osmani i Aljbin Kurti uputili su pismo organizaciji „Evropa Nostra“, tvrdeći da srpski manastir Visoki Dečani ne ispunjava kriterijume za listu „Sedam najugroženijih lokacija evropskog kulturnog nasleđa“.


Foto: @slay_suwei / Twitter\nNa njoj Federer zadovoljno seče tortu na kojoj je ispisano "311 nedelja" i "broj 1".\nIpak, nije u pitanju nikakva Rodžerova čestitka Noletu, koji je od juče započeo rekordnu, 311. sedmicu na ATP vrhu (310 nedelja je lider bio Švajcarac) već jedan prilično nezgodan momenat u karijeri čuvenog Federera.\nTe 2018. godine, u maju je Federer izgubio prvo mesto na ATP listi, ali je tri nedelje kasnije, 18. juna, ponovo zauzeo čelnu poziciju.\nBio je ubeđen da će na njoj ostati jer ga je u sedmici koja je tada počela čekao nastup u Haleu, u koji je doputovao kao četvorostruki šampion tog turnira, a i uz seriju odličnih rezultata na terenima s travnatom podlogom.\nI, dok je Federer ponovo harao Haleom, a nakupio je 20 "travnatnih" pobeda u nizu do novog finala na pomenutom turniru, jedan od prijatelja mu je doneo pomenutu tortu, da se unapred proslavi 311. sedmica na ATP vrhu.\nAli, Federer nikada nije dostigao tu 311. nedelju na čelu teniske trke.\nMladi, tada 21-godišnji Borna Ćorić, prekinuo je veliku seriju Švajcarca i u finalu ga pobedio sa 7:6(6), 3:6, 6:2.\nRodžer Federer je tako skliznuo sa prvog mesta, ostao je na 310. sedmica vladavine, a to je juče prevazišao Novak Đoković.\nPrerano slavlje, taj nesvakidašnji blam slavnog tenisera, sada je iznova izbio u prvi plan, upravo zahvaljujući Đokovićevim navijačima koji tu scenu nazivaju "Rodžerovom čestitkom Novaku" na obaranju pomenutog svetskog rekorda.


Tomić je naglasio da će iduća godina biti izuzetno teška i složena, sa dosta ekonomskih problema i izraženom svjetskom ekonomskom krizom, koja će se prenijeti i na ove prostore, i dodao da Zavod za zapošljavanje mora preduzeti određene mjere, među kojima je i prekvalifikacija nezaposlenih za potrebe privrede.\nPrema njegovim riječima, Zavod za zapošljavanjae ne može stvarati nova radna mjesta, ali može usmjeravati, prekvalifikovati i posredovati u zapošljavanju.\n“Stvaranje novih radnih mjesta ne ide ni jednostavno nii lako. To zahtijeva opsežnuju akciju i stvaranje povoljnih uslova za privrednike”, rekao je Tomić na konferenciji za novinare u pauzi zasjedanja Upravnog odbora Zavoda za zapošljavanje RS i dodao da RS ima dobar bankarski sistem, stručnu radnu snagu, sirovinu, kvalitetnu proizvodnju hrane, ali nedostaje plasman roba i “probijanje” na strano tržište.\nPrema njegovim riječima, Vlada i institucije RS i fondovi smanjiće ili obustaviti prijem novih radnika, ali će se raditi na stvaranju ambijenta za zapošljavanje radnika u privredi.\nDirektor Zavoda za zapošljavanje RS Nedeljko Veselinović saopštio je da se na evidenciji Zavoda u oktobru nalazilo 132.426 lica, što je za jedan odsto manje u odnosu na isti mjesec prošle godine.\nVeselinović je istakao da je za deset mjeseci ove godine sa evidencije Zavoda po osnovu zaposlenosti brisano 26 144 radnika, što je na prošlogodišnjem nivou.\nPrema njegovim riječima, procjena je da će se u naredna dva mjeseca zaposliti još oko 3 000 radnika, tako da će na kraju godine taj broj iznositi 29 600 radnika.\n“Planirali smo da se u narednoj godini zaposli 29 800 radnikana”, istakao je on i dodao je u okviru planova i programa, čije je nacrte danas usvojio Upravni odbor Zavoda za zapošljavanje RS, predviđeno obezbjeđivanje naknada za lica koja ostaju bez posla zbog stečaja, uplate doprinosa i sredstva za aktivne mjere zapošljavanja.\n“Značajan dio sredstava biće usmjeren za finansiranje programa zapošljavanja pripravnika”, istakao je Veselinović.\nPredsjednik Upravnog odbora Zavoda za zapošljavanje RS Veseljko Elez rekao je da je danas usvojen rebalans budžeta Zavoda u iznosu od 8.828.360. KM, tako da će budžet za ovu godinu iznositi 29.886.100 KM.


Rijad neće posredovati u Libanu\nLibanski tenk u pripravnosti ispod mosta u Bejrutu, 19. januar 2011.\nU intervjuu za saudijsku TV mrežu Al Arabija, ministar inostranih poslova Saudijske Arabije, Saud Al Faisal, rekao je da su saudijski kralj Abdula i sirijski predsednik Bašar Al Asad u kontaktu kako bi pomogli u „okončanju libanskog problema.“ On je medjutim rekao da je saudijski kralj odlučio da se povuče iz tih nastojanja.\nMinistar inostranih poslova je dodao da, ukoliko situacija dostigne nivo punog odvajanja i regionalne podele, to bi moglo da znači kraj za Liban kao državu koja je bila model mirne koegzistencije izmedju različitih reigona i etničkih grupa.\nLiban je već mesecima zahvaćen političkom krizom, zbog nastojanja Ujedinjenih nacija da podignu optužnicu protiv nekoliko istaknutih članova grupe Hezbolah za atentat na bivšeg libanskog premijera Rafika Haririja, 2005. godine.\nProšle nedelje, grupa Hezbolah i njeni saveznici napustili su libansku vladu, koju su podržavale zapadne zemlje, zbog zategnutosti u pogledu očekivanih optužnica. Nacrt tih optužnica predat je prekjuče sudiji koji vodi vansudski proces.\nNjihov sadržaj, medjutim, nije otkriven u javnosti i možda neće biti još nedeljama, dok sudija ne odluči da li ima dovoljno dokaza za sudjenje.


Laguna - Bukmarker - Zašto da čitate „Olujni bedem“, novi roman Dejana Stojiljkovića - Knjige o kojima se priča\nUzbudljiva i živopisna je slika bitke na Pločniku koja je prethodila padu Niša i ona je jedini otvoreni sudar turskih i srpskih snaga u kome su Srbi uspeli da pobede.\nDa nije bilo narodnih pevača, da nisu poneki pismeni monah ili derviš beležili šta se zbivalo tokom turskog osvajanja Rumelije (kako su Turci nazivali Evropu), o tragičnim, krvavim zbivanjima u srećnom kraljevstvu Srba, koje je dva veka bilo najbogatija i najnaprednija država Balkana, ne bi se znalo skoro ništa. Od tih skromnih ostataka hronika, narodnih epskih pesama i legendi Dejan Stojiljković sklapa istorijski mozaik i piše romane od kojih se prvi, „Duge noći i crne zastave“, pojavio pre pet godina, a sada je objavljen „Olujni bedem“, oba u izdanju Lagune.\nStojiljković je svojim prvim romanom pobudio radoznalost čitalaca za srednjovekovne istorijske romane čija se radnja odvija na našem tlu, a u „Olujnom bedemu“ piše o sudaru turskih osvajača i srpskih vitezova koji su preživeli prvi turski nalet. Kako je autor objasnio za Nedeljnik, naslov novog romana odnosi se na tursku „oluju“ pred kojom se isprečio srpski junački „bedem“ od vitezova Reda Zmaja zaduženih od svog gospodara kneza Lazara Hrebeljanovića, najmoćnijeg vladara posle Nemanjića, da spreče osvajanje Niša, jednog od najvažnijih i najbogatijih utvrđenih gradova kneževine Srbije na kraju 14. veka.\nStojiljković (koji je rođen i živi u Nišu) kaže da je nastojao da „Olujni bedem“ bude u svakom pogledu bolje delo od „Dugih noći i crnih zastava“, knjige koja je postala srpski bestseler sa 30.000 prodatih primeraka. Za „Olujni bedem“ autor je inspiraciju nalazio u delima istoričara Marka Šuice, koji je vrstan poznavalac tog nemirnog vremena od propasti nemanjićkog carstva do turskog osvajanja Smedereva 1459, kada je Srbija nestala sa evropskih mapa i postala deo Osmanskog carstva.\nStojiljković otkriva da je lik derviša, jednog od nekoliko naratora u romanu, „pozajmio“ od Meše Selimovića kome je svojim romanom odao svojevrsni omaž. Na pitanje otkuda se u roman „ušetao“ derviš, čija su promišljanja štampana kurzivom, Stojiljković je rekao da se odgovor na to pitanje krije u nekom od narednih romana. Autor je odabrao da piše istorijske romane o propasti srpske srednjovekovne države, kao i da njima oda počast srpskim piscima kao što je pesnik Miodrag Pavlović, koji mu je zbirkom pesama „Velika Skitija“ (1972), posvećenom našem srednjem veku, otkrio kako se može sintetizovati jezik. Inspirisao ga je, kazao je pisac, i Vasko Popa, a veoma mu je korisna bila pomoć dvojice stručnih konsultanata dr Miloša Ivanovića i dr Aleksandra Uzelca.\n„Olujni bedem“ bi mogao biti uspešniji od romana „Duge noći i crne zastave“, slojevitije je pisan, sa jednim tokom radnje u nekom mitskom kraju, gde vlada vila rusalka, a u centru pažnje je kefalija Nenada, lik gospodara bogatog srednjovekovnog grada poput Niša; svi likovi, a posebno vitezovi Reda Zmaja, mnogo bolje su dočarani. Priča je puna obrta i ima veoma buran zaplet, a opisi dvoboja, mitskih bića daju knjizi izvesnu bajkovitost iako ima mnogo surovih prizora, što čitaoca podseća da prati zbivanja u veoma nasilnom vremenu.\nUzbudljiva i živopisna je slika bitke na Pločniku koja je prethodila padu Niša. Ta bitka je jedini otvoreni sudar turskih i srpskih snaga u kome su Srbi uspeli da pobede. Pisac je najavio da će sledeći roman, koji će biti treći tom buduće tetralogije, verovatno biti završen do kraja godine.


POTRAGA ZA UBICAMA TRAJE: MUP KS zatražio pomoć FBI-a - GlobalCir\nPOTRAGA ZA UBICAMA TRAJE: MUP KS zatražio pomoć FBI-a\nHitna sjednica Skupštine Kantona Sarajevo na kojoj će se raspravljati o sigurnosnoj situaciji u Kantonu Sarajevo počela je jutros, a poslanicima se obratio policijski komesar MUP-a KS Mevludin Halilović.\nKako javlja reporter N1 televizije Amir Krivošija s mjesta događaja, Halilović je saopćio da je MUP KS zvanično zatražio pomoć i od (FBI) Federal Bureau of Investigation.\nOn je dodao da je 81 osoba kriminalistički odbrađena, a trenutno se vrše određena vještačenja u Centru za forenziku FMUP-a.\nPodsjećamo, u sarajevskom naselju Alipašino Polje – C faza, u blizini tržnog centra Bingo, prošlog petka u ranim jutarnjim satima, zasada nepoznati počinitelji, zasuli su rafalnom paljbom policijsku patrolu, koja ih je zatekla u krađi motornog vozila.\nIstraga u ovom slučaju traje.\nČAVUŠOGLU U DOHI: Odnosi Turske i Katara su odlični, naši stavovi se poklapaju jer imamo isti cilj!